Liburu debekatuak diktadura frankistan – Bolintxi\nFrankistek Guda Zibila irabazita, ez zegoen tokirik komunismo edo pentsamendu aske kutsurik zuten politika edo filosofiari buruzko liburuetarako.\nAgintari frankistek argitaratzen ziren zein dagoeneko argitaratuta zeuden liburuak kontrolatzen zituzten. Horrela bada, desagerrarazi zituzten Leninek eta Marxek (eta bide batez, literatura errusiar osoa, liburua idatzi zeneko garaia gorabehera), Blasco Ibañezek, Pardo Bazánek, Valle Inclánek eta Pérez Galdosek, besteak beste, idatzitako liburuak, Fernando de Rojasek idatzitako La Celestina barne. A Coruñan, esate baterako, 1936an su eman zieten Santiago Casares Quirogaren liburuei. 1939an, Liburuaren Jaia ospatzeko, Unibertsitateko Sindikatu Espainiarrak liburuak erre zituen. Egun horretan Voltairek, Lamartinek, Marxek, Freudek edo Rousseauk, besteak beste, idatzitako liburuek hartu zuten su. Gerra Zibila amaitu berritan Bartzelonan 72 tona liburu suntsitu zituzten, argitaletxe zein liburutegi publiko eta pribatuetakoak. Ideia arrotzak, Darwinenak kasu, edo dekadente eta antiklerikaltzat jotzen zirenak, Rabelaisenak adibidez, “garbitu” egin zituzten.\nZenbat liburu zentsuratu zituzten? Ez dugu zifra zehatzik aurkitu, baina izan dugu izenburu jakin batzuei buruz idatzitako artikulu askoren berri.\nFrankismo garaian Espainia aldean debekatuta egon ziren liburuen zerrenda osoa eta sakona egitea zaila eta nekeza litzateke. Hurrengo lerrootan diktadura frankistaren garaian zentsurak debekatuta egon ziren liburu batzuen iruzkinak jarri ditugu, baina askoz ere gehiago izan ziren aldatu eta manipulatu egin zituztenak.\nErrege baten alabak aitarengandik ihes egingo du asto larru batean ezkutatuta, aitak berarekin ezkondu nahi duelako. Ipuina debekatuta egon zen frankismo garaian. “Gobernuak ez zuen istorio hau maitagarrien ipuin gisa ikusi, ikuspegi moraletik baizik, hau da, euren iritziaren arabera, aita bat ezin zen alabarekin ezkondu, ezta alaba irabazle atera ere trikimailu eta gezurren bidez. Horrela bada, makina bat urteko istorio zaharra errespetatu eta pentsaera, gure buru-egiturak eta herriaren kultura osatzen lagundu duen ipuin gisa ikusi beharrean, berau argitaratzea debekatu zuten” horrela zioen César Sánchez Ortiz Cuencako UCLM Hezkuntza eta Giza Zientzien Fakultateko irakasle eta LIEL (Haur literatura eta heziketa literarioa) taldeko kideak, zentsurari buruzko erakusketa baten harira.\nHonakoa liburutegi publikoetan zentsuratutako liburuetako bat da. “La Celestina” liburutegietako katalogoetatik desagertu zen. Haatik, ez zen bakarra izan. Valle Inclanen Sonata de otoño, Antonio Machadoren Poesias completas, Ortega y Gasseten La rebelión de las masas, Tolstoiren Guerra y paz edo Dostoyevskiren Cirmen y castigo ere desagertu egin ziren eta.\n1950ean Destino argitaletxeak 1984 liburua argitaratu nahi izan zuen, eta zentsurari baimena eskatu zion gaztelaniaz argitaratzeko. Harrigarriki, zentsoreak ez zion eragozpenik jarri liburuaren eduki politikoari (Hala ere, El Confidencialek Alberto Lázarok gaiari buruz egindako azterlan batean dioenez ez da hain harrigarria: “Ez da harritzekoa zentsurak liburua aztertzea erregimen frankistaren mesedetan jorratuko den alderditik eta eragozpenik ez jartzea” dio adituak), sexualari baizik. Zentsore frankistaren iritziz, 1984 eleberri lizuna zen eta beraz, debekatu egin zuen. Liburua 1952an argitaratu zen, argitaletxeak zentsurari herrialde komunistetan debekatutako liburu antikomunista gisa saldu eta istorioan agertzen den sexu kutsua desagerraraztea debekatu ostean. 1984ra arte ez zen osorik argitaratu.\nLa Regenta zinez izan zen liburu polemikoa argitaratu zenean, XIX. mendean (amodiozko hirukia eta apaiz bat tartean!!!). Diktadura frankistaren lehenengo urteetan zuzenean debekatu zuten. Centro Virtual Cervanteseko artikulu batean azaldu bezala, liburuari zenbait espediente zabaldu zitzaizkion, eta 1936 eta 1946 urteen artean inor ez zen argitaratzeko baimenik eskatzen ausartu. Editore batek eleberria Lan Hautatuz osatutako ale batean sartu nahi izan zuen. Eta zentsoreak “eleberria zenbait pasartetan heresiatik gertu zegoela” esan zuen arren, argitaratzeko baimena izan zuen. Salbuespena izan zen. 1947an blokeatu zen eleberria Argentinatik inportatzea, eta 1956an editore bati ez zitzaion berau argitaratzeko baimenik eman. Haien ustez, eleberria arriskutsua zen eta horregatik, debekatuta egon zen 1962ra arte.\nCelia – Elena Fortún\nCelia neskatoari buruz Elena Fortunek idatzitako liburu-sorta oso arrakastatsua izan zen II. Errepublikako eta 20. hamarkadaren amaierako umeen artean. Itzela zen (Madrileko lehenengo liburu-azoketan salduena izaten zen), baina artikulu akademiko honetan ondotxo adierazten dutenez, Celia diktadurak agintzen zuen neska-eredutik mila argi-urte baino urrutiago zegoen. 1945ra arte liburuak inongo eragozpenik gabe behin eta berriro argitaratu baziren ere, 1945etik aurrera Celia arazoak izaten hasi zen.\nUrte horretan Celia institutriz en América saga horren azken liburuaren ale guztiak baztertu ziren (Celia erbesteratuta dago eta Argentinan dihardu lanean etxe batean irakasle), nahiz eta zentsurak oniritzia eman zion. Liburu hau ez ezik, egilearen aurreko liburu guztiak ere debekatu zituzten. Liburuok handik gutxira argitaratu ziren berriro, baina ederto “moztuta”. Celia en el colegio, berriz, ez zen 1968ra arte argitaratu. 1956an zentsoreak liburu horri buruz esandakoa nahiko adierazgarria da: “Apenas dagoen orrialde bat akatsik gabea”.\nHarritu egiten du liburu honen zentsurak. Zergatik? Istorioa itxuraz garbi-garbia da. Zentsoreak istorioak “ez duela ezabatzeko ezertxo ere” uste zuen arren, hezikidetza defendatzen zuen. Horrela bada, 1943an ez zuen argitaratzeko baimenik lortu.\nEstampas de aldea – Pablo de Andrés Cobos\nZiur aski ez genukeen inoiz liburu honetaz ezer entzungo, ez balitz berrargitaratu berri delako. Egilea irakasle segoviarra zen, zeinek XX. mendearen hasieran herrietako bizimoduari buruzko kontakizun-liburu bat idatzi zuen. Liburua 1935ean argitaratu zen. Irakasleek eskoletan erabiltzen zuten. Baina gerra osteko urteetan esku artean izatea arriskutsua zen.\nBerau berreskuratzen lagundu berri duen adituetako batek Público egunkarian azaldu bezala “bazen maisu-maistrei liburutegietatik liburu hau kendu eta probintzietako hezkuntza-agintariei bidaltzeko agintzen zien zirkular bat. Liburua ezkutatzen zuen herritarra arriskuan zegoen.”\nLas cinco advertencias de Satanás, Usted tiene ojos de mujer fatal y Madre, El drama padre – Enrique Jardiel Poncela\nJardiel Poncela oso ezaguna zen, 40 hamarkadako antzerki-egile ezagunenetako bat (gainera, diktadurazalea) izan baitzen. Hala eta guztiz ere, ez zen zentsuratik salbu atera. El Culturalen azaldu bezala, bere lanetako batzuk debekatu egin zituzten moralaren aurkakoak zirelakoan. Handik gutxira, antzerki errealista idatziz aukera handia zegoen zentsurak norberak idatzitakoa debekatzeko (horrela gertatu zitzaien Lauro Olmo eta Alfonso Sastreri, baina ez Buero Vallejoren Historia de una escalera lanari).\nLiburua Ameriketan gaztelaniaz argitaratzen ari zenez, saiatu ziren ale batzuk inportatzen Espainia aldean zabaltzeko. 1949an Edhasa Buenos Airesen Emecé argitaletxeak argitaratutako 200 ale ekartzen saiatu zen. Zentsoreak horrela esan zuen: “liburu hori goitik behera da biraoa”. 1952an berriro saiatu ziren liburuaren hainbat ale inportatzen, baina berriro jaso zuten ezetza. 1957an ere beste saiakera bat egin zen, eta berriro porrota. Ez zen 1958ra arte lortu.\n1955ean lortu zen Camusen liburuetako bat, La Peste, zabaltzea, baina frantsesez. Horixe izan zen Espainiara heldu zen egile horren lehenengo liburua. Baina frantsesez zegoenez ez zen irakurle guztiengana iritsi, kulturadunZENTSURpublikoak baino ez zuen irakurri, edo horrela uste zuen, behintzat, zentsoreak.\nPosted in: SASKI-NASKI,ZURETZAT INTERESGARRIA IZAN DAITEKE | Tagged: DIKTADURA FRANKISTA, ESPAINIA, LIBURUAK, ZENTSURA\nAndaluzia ezohiko bidaia-liburu bitxietan


FLEXUMGEL in Rhonda erosi batetik 39€\nFlexumgel in Rhonda\nErosi gel Rhonda:\nBete eremu ordena zure telefono-zenbakia eta izena, eta egin klik ordena.\nKudeatzailea izango da deitu behar Duzu, zure eskaera berretsi eta bidalketa helbidea. Elementuak izango duzu entregatu postontzia irteera herria Espainia. Ordainketa-paketeak ordaindu entrega courier edo postetxean.\nNon erosi in Rhonda Flexumgel\nTo Flexumgel in Rhonda at erakargarria prezioa\nOrain erreserbatu ahal izango duzu Flexumgel prezio bat 39€ . Bete eskaera orria on web-orri ofiziala eta itxaron dei bat operadorea duten, deitu ahal izango Duzu, ahalik eta denbora laburrenean. Eguneratu egingo dugu xehetasun guztiak ordena eta bat bidali tresna Rhonda (Espainia) posta bidez. Ez ordaindu behar duzu aldez aurretik jaso partzelaren ordaindu ahal izango Duzu, zure eskaera.\nBete ordena formularioa eskuragarri ez dagoenean gel bat entregatu zure etxean Rhonda (Espainia). Zehatza kostua entrega daiteke hainbat hirietan. Talde posta bidez courier etxea (ordainketa jaso ondoren, partzelaren).\nOrdena in Rhonda Flexumgel


Atzerriko monetaren erreserba | Consumer\nAtzerriko monetaren erreserba\nAukera ematen du 300-3.000 euroko zenbatekoak doan aldatzeko eta dibisak zuzenean bezeroak aukeratutako bulegoan jasotzeko.\nBidaia bati ekitean, ia dena alde batera utz daiteke dirua baino gutxiago ahaztuz edo kenduz gero. Oso garrantzitsua da aurreikustea zenbat gastatuko den eskudirutan zenbat diru eraman behar den kalkulatzeko, batez ere helmuga euroa darabilten herrialdeetako bat ez bada. Dibisa desberdina duten herrialdeetara bidaiatu nahi bada, nahikoa denboraz jokatu behar da, eta ez da kontu hori azken ordurako utzi behar, bankuek eta aurrezki-kutxek ez baitituzte dibisa guztiak in situ, baldin eta txanpon eskatuenak ez badira, hala nola dolar estatubatuarra edo libra britainiarra. Tradizionalki, eskaera egiteko adina denborarekin joan behar zen bankura, eta dirua aurreikusitako epeetan iritsi behar zen bulegora; izan ere, batzuetan egun batzuk bakarrik behar izaten dituen arren, kasu batzuetan itxaronaldia astekoa izan daiteke. Baina izapideak ebazteko modu hori aldatu egin daiteke, orain atzerri-monetaren erreserba on line egin baitaiteke. Zerbitzu horri esker, aldatu nahi diren atzerriko txanponak Internet bidez erreserbatu eta banku-bulegoetan jaso ditzake erabiltzaileak.\nEuroa ez den dibisa duten herrialdeetara bidaiatzeak dituen eragozpen handienetako bat moneta-trukea egiteko izapideak dira. Kudeaketa hori oso astuna izaten da, eskaera garaiz egin behar delako, batzuetan aste batzuk lehenago. Gainera, bankuek komisio txiki bat izaten dute eragiketa hori egiteko, baina egia da, halaber, finantza-erakundeek denboraldi bat eskaintzen dutela, eta denbora horretan dirua itzuli egin daitekeela erositako trukera.\nHobe da erdigunean dauden bulegoak saihestea, aldaketa ahalik eta gehien aprobetxatzen saiatzen baitira.\nBatzuek nahiago dute moneta-trukea helmugara iritsitakoan egin. Kasu horretan, ez da komeni txanpona aireportuetan gaitutako bulegoetan erostea, aldaketa ez baita hain doitua, eta turistak azkenean dirua galtzen du eragiketan. Komeni da, halaber, erdigunean dauden bulegoak saihestea, ahalik eta gehien aprobetxatzen saiatzen baitira aldaketa. Txanponak aldatuta ez badaude, helburuko herrialdeko kutxazain automatiko batetik ere atera daiteke dirua, baina kasu horretan komisioa ez da 3 eurotik beherakoa izaten. Azkenik, turistak bidaia-txekeak erabiltzeko aukera du, metodo eroso eta segurua, baina eragozpen batekin: ez dira beti onartzen munduko taberna, jatetxe eta hotel guztietan.\nAzken nobedadea atzerriko moneta on line erreserbatzea da. Kontsumitzailearentzako zerbitzu berri hori ‘La Caixa’ k jarri du abian, Internet bidezko dibisa-erreserbaren bidez atzerriko moneta-trukea erraztu eta arintzeko. Erabiltzaileari aukera ematen dio Línea Abiertaren bidez erakunde horren on line kanala, aldatu nahi dituen atzerriko txanponak erreserbatzeko, eta bezeroak aurrez hautatutako bulegoan jasotzeko. Eragiketa hori 300 eta 3.000 euro bitarteko zenbatekoei aplikatuko zaie, eta doakoa da, eta moneta noiz dagoen erabilgarri jakiteko aukera ematen du.\nDibisek bizpahiru egun baliodun beharko dituzte, gehienez, eskaera egiten denetik, non biltzen diren.\nDibisek bizpahiru egun baliodun izanen dituzte, gehienez ere, eskaera egiten denetik, non biltzen diren. Kataluniako erakundeak dioenez, zerbitzu honen bidez bezeroak eskatzen dituen dibisen erabilgarritasuna ziurtatu nahi da, batez ere eskaera txikia duten herrialdeetako billeteak direnean. Eragiketa horiei aplikatuko zaien aldaketa billeteak bulegoan jasotzeko unean indarrean dagoena izanen da. Aurrezki-kutxa horren erabiltzaileak 33 txanpon desberdin ere alda badaitezke ere, dolar estatubatuarrak eskaera handiena duen moneta izaten jarraitzen du.\nFinantza-erakunde horrek duela zazpi urtetik eskaintzen du atzerri-moneta berrerosteko zerbitzua, saldu zen prezio berean. Hala, soberako billeteak dituzten bezeroek ez dute ordaindu behar truke-diferentzialen kostuak eurogunetik kanpoko herrialdeetara egiten dituzten bidaietan. Bancajak, halaber, atzerriko moneta kotizatuko billeteen eskudirua kudeatzeko zerbitzua eskaintzen die bere bezeroei, eskudiruko kobraketetatik eta bidaietako hondar-kobraketetatik datozen billeteak erosteko eta ordainketak eskudirutan egin ditzaten txartelak saltzeko. Gainera, kotizatu gabeko atzerriko txanponetako billeteetarako, nazioarteko merkatuaren bidez kobratzeko kudeaketa eska daiteke. Bestalde, Caixa Terrassaren Ctnet on line zerbitzuari esker, taloitegiak eta atzerriko txanponak eska daitezke, atzerriko txanpon guztien egungo aldaketari buruzko informazio iraunkorrarekin.\nAskok erabakitzen dute bidaia bidaiako txekeak erabiliz egitea. Aukera horrek segurtasunez bidaiatzeko aukera ematen du, eta erabiltzaileari inoiz iraungitzen ez den abantaila eskaintzen dio, hau da, erabiltzen ez diren txekeak etorkizunerako gorde daitezkeela. American Express da produktu hori merkaturatzen duen enpresetako bat. Traveler txekeak ditu, eta horien ezaugarri nagusia da tokiko monetarekin truka daitezkeela inolako komisiorik gabe. Bederatzi dibisatan daude eskuragarri, besteak beste, euroa, dolar estatubatuarra eta libra esterlina. Bidaia-txekeak mundu osoan ezagutzen dira, eta dirua baino seguruagoak dira; erabiltzaileak galdu edo lapurtuz gero, mundu osoan ordezka ditzake, normalean 24 ordu baino gutxiagoan. Gainera, gastuak erraz erregistratu eta kontrolatzen laguntzen dute.\nBidaia-txekeak bederatzi dibisatan daude eskuragarri, euroa, dolar estatubatuarra eta libra esterlina barne.\nTxekeak erraz erabiltzen dira; goiko ezkerreko izkinan sinatu behar dira, erosteko unean bertan. Ez da ahaztu behar txekeen serie-zenbakiak bereizita idaztea eta gordetzea, galdu edo lapurtuz gero babestuta egoteko. Produktu honen beste abantailetako bat da erakunde jaulkitzaileak bermatzen dituela, hau da, banku ordaintzaileak ordaintzeko baldintza guztiak bete baditu, betiere, lapurreta-, desagertze- edo faltsifikazio-kasuetan izan ezik, egoera hori poliziari eta banku jaulkitzaileari jakinarazi bazaie, ordainketa desegokia saihesteko. Gainera, American Expressen banku, aurrezki-kutxa eta atzerriko monetaren truke-bulego gehienetan eros daitezke. Adibidez, Bancaja, Banco Bilbao Vizcaya Argentaria edo Caja Españak bidaia-txekeak doan eta inolako komisiorik gabe salerosteko zerbitzu hau eskaintzen dute.\nDibisen salerosketa epera\nAtzerrian merkataritza-eragiketak egiteko produktu bat 'eperako dibisen salerosketa' da. Kontratu horren bidez, bezeroari dibisa bat erosi edo saldu egingo dio etorkizunean, aurrez adostutako aldaketa batera, kontratuaren mugaegunean dibisa horrek izan dezakeen merkatu-balioa edozein dela ere.\nProduktu honekin, bezeroak etorkizuneko dibisa-transakzio baten truke-tasaren arriskuak estali ditzake. Epea bi egun baliodun baino gehiagokoa izango da beti; bestela, eskura egindako eragiketa izango litzateke. Hilabete osoetan edo beste edozein alditan izan daiteke. Eperako dibisen merkatuaren funtzio nagusia kanbio-arriskua estaltzea da, hau da, dibisaren aldaketaren (asegurua kontratatzen den unean) eta dibisa horren prezioaren arteko aldea, hura benetan eskura izango den unean.\naldaketa atzerritar dibisak moneda-eu txekeak


Bost gako gaztatxo onenak aukeratzeko | Consumer\nOsagaiak, prezioak, Igarabaren balorazioa eta gazten nutrizio-informazioa aztertuko ditugu, aukera onena hautatzen laguntzeko.\narabera: Asteartea, 2020ko urriaren 20a\nGaztak (gaztatxoak) haur askoren ohiko elikaduraren parte dira. Praktikoak, ekonomikoak eta aberatsak, askaria edo mokadua eraginkortasunez konpontzen dute. Baina merkatuan dauden guztiak ez dira berdinak (batzuk, berez, ez dira gazta). Prezioak, nutrizio-scorearen balorazioa, informazio komertziala eta merkatuko marka liderren osagaiak aztertu ondoren, konparazio-taula bat eta onena aukeratzeko gakoak eskaintzen dizkizugu.\nGaztatxoak: erosi aurretik begiratu behar duzuna\n1. Produktuaren izena gazta edo gazta urtua den jakiteko.\n2. Osagaiak. Egokiena gaztak esnea, gatzagia, hartzigarriak eta gatza bakarrik izatea litzateke, eta gazta urtuek gatz urtugarriak eta esnekiak soilik izatea, bereziki gazta, esnea eta esnegaina edo gurina.\n3. Proteinak eta koipea. Oso proportzio txikia badu, produktuaren gainerakoa ura dela esan nahi du.\n4. Gatza 1,25 g baino gutxiago, produktuaren 100 gramoko. Aztertutako produktuetatik, denek gainditzen dute kopuru hori.\n5. Prezioa. Oro har, zenbat eta handiagoa izan estraktu lehorra (batez ere proteinen eta koipeen baturak osatua), orduan eta handiagoa da prezioa.\nGazta mota, gatza eta osaera zaintzea\nProduktu-multzo honetan bi mota daude: gazta eta gazta urtua (normala eta light). Ez dira beti begi hutsez bereizten; beraz, komeni da etiketa begiratzea produktuaren izena irakurtzeko. Gainera, igurzteko gazta urtua ere aurki dezakegu; normalean, aurrekoak baino estraktu lehor gutxiago izaten du, eta gazta urtuaren “espezialitateak” edo “ordezkoak” ere aurki ditzakegu, kantitate txikiagoa dutenak. Alderdi hori, estraktu lehorra, prezioari zuzenean eragiten dioten faktoreetako bat da. Horregatik, Mini Babybel, Cheestrings eta Kiri dira preziorik altuenak; Eroski Sannia eta El Edificio light, esaterako, preziorik apalenak dituzte. Nolanahi ere, merkeagoa eta jasangarriagoa da ohiko tamainako gazta erostea, zatien ordez.\n(1) Marka guztietan agertzen den estraktu lehorra etiketako datuetatik abiatuta kalkulatzen da: karbohidratoak, proteinak, koipea, zuntza, gatza eta kaltzioa batuz. (3) 100 g-ko prezioa nabarmendu da, ez zatika, produktuen artean alde handiak daudelako. Oro har, zatiek 20 g inguru pisatzen dute, baina erreferentzia batzuetan, hala nola La vaca que ríe makilatxoak, zatiak 35 gramo pisatzen du.\nGazta urtuen konparazioa\nLight erako gazta urtuen alderaketa\n(2) Etiketako datuen arabera, badirudi Light baserriak ez duela legezko izena betetzen, baina analisi kimikoen bidez egiaztatu beharko litzateke.\nKaltzioa ematen duten produktuak dira, nahiz eta batzuek bakarrik egiten duten kopuru handitan zati bakoitzeko (La vaca que ríe makilatxoak, Cheestrings, El Edificio eta Mini Babybel). Alderdi horrek ez ditu konpentsatzen produktu horiek osasungarritzat jo ezin daitezkeen beste ezaugarri negatibo batzuk, hala nola energia-ekarpena –lightetan izan ezik, nabarmena da–, gatz-kantitate handia eta bestelako elikagai interesgarririk ez izatea, hala nola landareak edo zuntza.\nProduktu horiek erostea benetan konpentsatzen digun baloratu beharko genuke. Kaltzio- eta proteina-iturri osasuntsuagoak, merkeagoak eta iraunkorragoak daude, hala nola barazkiak, fruitu lehorrak (5 urtetik beherakoei birrinduta, eztarri-arriskua saihesteko) edo beste esneki batzuk, hala nola esnea, azukrerik gabeko jogurt naturala edo gatz gutxiko gazta freskoa.


LOTMEko kideak probaz proba izan dira asteburuan - Lasarte-oria - Txintxarri.eus\nLOTMEko kideak probaz proba izan dira asteburuan\nTxintxarri Aldizkaria 2022-06-16 12:30\nTolosako T3T eta T2T probatan parte hartu zuten LOTMEko kideetako batzuk. Arg.: LOTME.\nTolosa, Gasteiz, Benasque edo Andorra. Lasarte-Oria Trail Mendi Elkarteko (LOTME) kideak mendi proba ezberdinetan lehiatu dira hilaren 11n eta 12an\nIraupen luzeko hiru proba gogorretan parte hartu zuten hilaren 11n LOTMEko kideek: Gasteizko mendiak, Benasqueko mendi maratoia eta Andorra Spartan Ultra.\nGazteizeko proban, Jon Ander Palet kidea izan zen lehian. 63 kilometroko eta +2848metroko ibilbidean, Itxogana, Almurrain, Kapildui, Zalbizkar Arrieta eta beste zenbait tontor igo behar zituzten parte-hartzaileek. Helguman 07.54.00 denbora egin zuen Paletek.\nInes Aguado, berriz, Huescara joan zen Benasqueko mendi maratoian parte hartzera. Maratoi distantziako lasterketa aukeratu zuen LOTMEko kideak 46 km. eta +2600 metro– eta 550 parte-hartzaile ingururekin, horietatik 60 emakumeak, atera zen helmugatik. 07.26.41 kronoa eginez, beterano mailan bederatzigarren postua lortu zuen eta sailkapen orokorrean, berriz, hamabigarren izan zen.\nEta egun horrentan, bertan, Andorra Spartan Ultra proba egin zuen Mikel Caballero taldekideak. 50 km ibilbidean 60 oztopori aurre egin bhear izan zizkion kirolariak; hamabi ordu 40 minutu eta hamalau segundo behar izan zituen helmugara iristeko.\nLOTMEko kide Caballero (ezker), Aguado (erdian) eta Palet (eskuinean). Arg.: LOTME.\nAzkenik, hilaren 12an, Tolosako T3T eta T2T probak jokatu ziren. Horietan LOTMEko kide talde handi batek parte hartu zuen, baina taldekoa ez den herritarrik ere izan zen. Guztiek hezetasun eta bero izugarriari aurre egin behar izan zioten.\n43 kilometro eta +2800 metroko T3T maratoia –Erroizpe, Uzturre eta Ernio mendietako gailurretara igo behar da– egin zuten LOTMEko Jon Huici (04.49.01), Sergio Ramiréz (04.49.02), Karlos Gónzalez (05.59.52), Xanti Trantxe (06.10.00), Ritxard Marcos (06.10.01) eta Aitor Moreno (06.50.00) kideek. Angel Carreterok, aldiz, erretiratu behar izan zuen arazo fisikoengatik.\nT2T proban –24,5 kilometro eta +1600 metro- Erroizpe eta Uzturre gainak igo zituzten Maite Salazar (03.08.16), Asier Mindegia (03.18.33), Joseba Iparragirre (03.29.00) eta Miguel Granado (04.06.00) LOME kideek. Horeiz gain, Nerea Arteaga herritarrak ere egin zuen proba eta bere denbora 03.19.38 izan zen.


Ocean sounds Lofoten irletan dagoen konpainia pribatu bat da eta itsas biziari buruzko ikerketak burutzen dituzte. Bere sortzailea Heike I. Vester da, zetazeoek igortzen dituzten soinuen ikerketan aritzen den biologo alemaniarra. Soinu hauek bata bestearekin elkar komunikatzeko erabiltzen dituzte, baita tarteka gerturatzen zaizkien gizakiekin.\nUdan eta neguan zehar Lofoten irletara zetazeo espezie ugari gerturatzen dira bertako uretan jan dezaten. Hauen arten, Atlantikoko izurde albozuria; Izurde muturzuria; Zere arrunta; Zere txikia; Xibarta; Mazopa; Orkak eta Piloto baleak.\nAzken bi urte hauetan, Orkak ez dira irletara gerturatzen, uraren tenperatura igo denez jaten dituzten arrainak Iparralderuntz igo dira, eta ondorioz Orkak ere, beraien elikaduraren atzetik.\nOcean Sounds-ek Lofoten irletan burutzen ditu bere lanak eta ikerketak, bertan itsasoko bizitza oso aberatsa delako eta batez ere, hemendik gertu aurki daitezkeen Piloto baleak eta Orkek duten komunikazio ohiturak ikertzeko interes handia dutelako. Animali hauek, bizi osoan zehar talde haundietan bizi diren izaki sozialak dira, eta beraien artean elkar komunikatzen direnak. Ocean Sounds-en animaliek igortzen dituzten soinu ezberdinak eta hauen frekuentziak hidrofonoen bitartez ikertzen dituzte. Mezu motak ere ezberdintzen dituzte, soinuak topatzen diren egoeraren eta beraien animoaren arabera aldatzen direlako: arriskua, estresa, lasaitasuna… Edo jaten dauden, ihesean, hazitzen…\nAzken urteetan burutu dituzten ikerketen arabera, komunitateetan bizi diren zetazeoak gizakien antzera komunikatzen direla erakutsi digute, uneoro mezuak bidaltzen baitituzte. Gainera, belaunaldiz belaunaldi ohitura eta tradizioak igortzen dituztela egiaztatu da, cultura zetazeoan ahozko ohitura egongo balitz bezala. Esaterako, habitatean edo elikaduran aldaketa bate maten bada, baleak batak besteari komunikatzeko kapazak dira; honela belaunaldi batetik bestera ohituren aldaketa burutuz.\nHori dela eta, oso garrantzitsuak dira Ocean Sounds-ek egiten dituen ikerketak,baleek eta izurdeek igortzen dituzten soinuak eta komunikazioak espezie hauen bizitzaren, migrazioaren, elikaduraren, ohituren eta noski, gizakiaren eraginaren inguruko datu asko eskeintzen dizkigutelako.\nHeikek kontatu digunaren arabera, Noruegan balearen arrantza onartzen da, eta arraindegietan saltzearen ohitura guztiz normala da. Arrantzatzen den espeziea Rorcual albozuria da, eta urtean hartu daitekeen ale kopurua 1000 dira, kopuru honetara inoiz iritsi ez arren. Ocean Sounds da ekintza hau salatzen duen bakarrenetakoa, eta hau dela eta ez du inongo diru laguntzarik jasotzen gobernutik ikerketekin jarrai dezaten.\nBehin baino gehiagotan, Heike baleen soinuen grabaketekin lanean zebilen bitartean, baleengandik mila gutxitara dauden bale arrantzarako itsasontzietatik ateratzen diren tiroen soinuak grabatu ahal izan ditu. Batzuetan kumeak tirokatzen dituzte hauen amak erakartzeko, eta beste batzuetan haurdun dauden emeak ere erahili izan dituzte.\nEz Ocean soundsek ez Pakea Bizkaiak ez dugu ulertzen nola irauten duen ohitura honek Noruega bezalako herrialde batetan. Ez da kontu ekonomiko bat, gaur egun balearen arrantza ez delako diru iturri garrantzitsua, eta honetan lan egiten duten arrantzaleak ez direlako asko. Norbegiar gehienek ez dute hausnartzen honek sortzen duen eraginetan, eta horregatik jarraitzen du ohitura honek. Zetazeo espezie gehienak zenbaki gorrietan daude, eta hauetako batzuk desagertzeko zorian daude, nola liteke ohitura batek jarraitzea honek itsas biziaren eta Ozeanoaren desoreka sortzen badu?\nHeikek Ocean Soundsen burutzen duen ikerketa eta sentsibilizazio lana ezinbestekoa da herritarrak jabe eta sentsibiliza daitezen alde batetik, baleen arrantzaren salaketan eta bestalde, gure Ozeanoetan bizi diren espezie desberdinen ezagutzan, honela animali hauek miresteko eta babesteko.


2019an, 30.335.107 m3 ur ekoitzi ziren, 2018an baino %2,60 gehiago | Mancomunidad de la Comarca de Pamplona\n2019an, 30.335.107 m3 ur ekoitzi ziren, 2018an baino %2,60 gehiago\nUr-ekoizpena, aldi horretan, 30.335.107 metro kubokoa (962 l/s) izan da, 2018an baino %2,60 gehiago eta azken bost urteetako batezbestekoa baino %1,34 gehiago. Ekain amaiera eta uztail hasiera bitarteko ekoizpen handia nabarmendu behar da, uztailaren 25ean izan zen 1.520 l/s-ko maximoarekin. Apirilaren 22an erregistratu zen, berriz, urteko minimoa (642 l/s).\nUraren jatorria Egillorko Edateko Uren Tratamendu Estazioa (EUTE) izan da (Artetako iturburua), %51,3rekin, Urtasungo EUTE (Eugiko urtegia), %37,5ekin, eta azkenik Tiebasko EUTE (Nafarroako Ubidea), %11,2rekin. Tiebasko estazioa 115 egunetan baino ez da egon martxan, ekainetik urrira, baina eskualdeko beharren %25i baino gehiagori erantzun die.\nBeste urte batez, erregistratu gabeko uraren koefizientea baxua izan da (%9,57), aurreko urtekoaren oso antzekoa, minimo teknikoetan. Ur-ihesak etengabe bilatu eta konpontzeko politika eta ur-ihesak detektatzeko teknologia berriak erabiltzea datu on hori ahalbidetzen duten faktore nagusiak dira.\nKalitateko gorabeherak ez dira nabarmentzeko modukoak izan. Uraren Osasun Planaren esparruan egindako ekintzak aipatu behar dira, hornidura-sarean osasun-arriskuak minimizatzera bideratuak. Egillorko hornidura-kalitateko laborategiaren jarduna nabarmendu behar da, aztertutako laginen bolumenarengatik (5.313) eta zehaztutako parametroengatik (71.309).\nEugi, Olabe, Olaitz, Enderitz eta Eusa herriak eskualde-horniduran sartzea\nNafarroako Gobernuko Toki Azpiegituren Planaren esparruan, jada Mankomunitatea osatzen duten udalerrietako herri hauek sartu dira eskualdeko horniduran: Eugi (Esteribar), Olabe-Olaitz-Enderitz (Olaibar) eta Eusa (Ezkabarte).\nBeste alde batetik, Lanzko iturburuetatik Anueko abonatu desberdinei egiten zaien hornidura eta Ostitzera egiten dena Ultzanueta Mankomunitatera eskualdatzeko izapideak egiten ari dira.\nArazuriko HUA energia berriztagarrien esportatzaile bihurtu da\nArazuriko HUAko hondakin-urei dagokienez, 37.593.129 metro kubo (1.191 l/s) araztu ziren, 656.250 biztanle baliokideren batez besteko kargarekin. Erreferentziazko magnitudea da, urte osoan karga handieneko astean tratatuko den eta biztanleak, enpresak eta abar barne hartzen dituen arazketa-mailari buruzko orientazioa ematen duena.\nErregistratutako eurien arabera ibiltzen dira tratatutako ur-emariak. Hartara, tratatutako maximoa otsailaren 2an erregistratu zen, 3.947 l/s-rekin, eta minimoa, abuztuaren 25ean, 728 l/s-rekin.\nArazketako errendimenduak oso onak izan dira, 2019an zehar izapidetutako baimen berrian Ebroko Ur Konfederazioak ezarritako baldintzekin bat datozenak denak. Baimen hori 2024a bitartean izango da balioduna.\nHUAn ezabatutako karga organikotik abiatuta, 5.810.915 m3 biogas lortu ziren, azken bost urteetako batezbestekoa baino %15,49 gehiago, eta horrek energia elektrikoa ekoizteko bidea eman zuen. Jatorri berriztagarriko energia hori araztegiaren kontsumoaren %103,9 izan da.\nNabarmendu behar da, ekoitzitako energia prozesuan kontsumitutako energia baino gehiago izan den lehen urtea izan dela 2019a HUAren bizitzan.\nLan handia Arazuriko kalitatearen kontrolerako laborategian\n2019an zehar, saneamendu-laborategiak 11.039 lagin aztertu ditu, 104.852 parametrorekin, eta haietatik %46,3 NILSA sozietaterako egin dira, Nafarroako gainerako tokietako arazketa-sistemen esparruan.\nArazuriko laborategiaren jardunean, tokiko araztegi txikien sistemak kontrolatzea (119) eta Iruñerriko industrien isurketak kontrolatzea nabarmentzen dira.\nArazketa-prozesuan 41.294 tona lohi sortu ziren (2018an baino %2 gehiago), eta haietatik 32.235 tona nekazaritzaren bidez birziklatu ziren. Gainerakoak, 9.059 tona, araztegian jasotako hondakin berdeekin batera, konposta egiteko baliatu ziren.\nNekazaritzako sailetara bideratutako lohiak, batez ere Nafarroako Erdialdera, gai organikoetan dituzten eduki altuengatik nabarmentzen dira (%65 baino gehiago) eta ongarriengatik (nitrogenoa eta fosforoa). Duela 25 urte baino gehiago Arazuriko lursail esperimentalean Nafarroako Gobernuko INTIA enpresa publikoak egiten dituen probasaioetatik abiatuta lortutako gomendio agronomikoen arabera egin dira aplikazioak.\nIbai Parkeko natura-eremua handitzea, Areatzeko meandroa barne hartuta (Uharte/Olatz)\nIruñerriko Ibai Parkeari dagokionez, nabarmendu behar da 2019an Uharte eta Eguesibar udalerrietan (Olatz), Arga ibaiaren ezkerreko ertzean, Areatzea meandroa lehengoratzeko lanak amaitu direla. Berriz landarez estali den eta erripako gune gisa berreskuratu den eremu honek Ibai Parkeari naturguneen 50.000 metro koadro gehitzea ekarri du.\nEra berean, argiak instalatu izana nabarmendu behar da, 23 luminaria berri jarri baitira eta 575 metroko kanalizazio elektrikoa, Eultzako Jaurerrian, Barañain udalerrian, eta Burlatan (Intxaurdiko parkean), Ollokin, Arren eta Arazurin egin diren landaketa-lanak.\nAzkenik, abenduaren 13an Ultzama eta Arga ibaietan izan zen uraldia ekarri behar da gogora, eragin esanguratsua izan baitzuen parkeko elementu desberdinetan: hesietan, altzarietan eta abarretan.


Eulalia Abaitua argazkilariaren emakumeak Sustatu.eus - Teknologia albisteak\nEulalia Abaitua argazkilariaren emakumeak\n2021-03-10 : 10:38\nEulalia Abaitua Allende-Salazar (Bilbo, 1853-1943) Euskal Herriko lehen emakumezko argazkilari errekonozitua da. Hark egindako argazkietatik, 34 ale zehatzeko bilduma bat, emakume erretratuez osatua, ondu du ite Jiménez Ochoa de Alda komisarioak eta ekarri du erakusketa batera: Eulalia Abaituaren emakumeak. Ikusgai da Bilbon apirilaren 23a arte.\nBizkaiko Batzarretako Erakusketa Aretoan da ertakusketak (Hurtado de Amezaga kalea, 6. Bilbo). Apirilaren 23ra arte egongo da zabalik, 08:00etatik 20:00etara, astelehenetik ostiralera.\nBilboko Euskal Museoko Argazki Artxiboan gordetako argazkiak dira erakustera ekarriak. Bildumak 20. mende hasierako emakumeen munduaren zati bat islatzen dute. Benetako agertokietan, euren jantzi eta lanbideetan erretratatuak izan ziren emakumeok. Argazki-lanen izenburuak gazteleraz eman zituen Abaituak: "Sardineras", "Conchita en Elorrio", "María Costa y Asunción / costureras", "La vieja de Mañaria", "Gitanas Santuchu", "Elorrio hilanderas / hermanas de Ubidea", "Lechera", "Lavanderas en las Arenas"... – emakume uniberso estereotipaua eskaintzen dute, bere tituluek ez diote justizia egiten irudietan ageri den uniberso konplexuari. Hautaketak emakume xumeak, beharginak, apaindura bakoak, baina berezko duintasun eta dotorezia handikoak batzen ditu. Garai hartan nagusi zen kode burges femeninoagaz kontrastea egiten duten irudiak.\nEulalia Abaitua Bilbon hazi arren, 1873an Liverpoolera joan zen bizitzera, Bigarren Karlistadatik ihesi. Bertan ikasi zuen argazkilaritza. Gerora, Bilbora itzuli zen, eta argazki laborategia osatu zuen bere etxean, Begoñako Basilikatik gertu. Senideak eta persona xume, apal eta ia beti anonimoak izan ziren bere argazkietan protagonista.\nJarraian, bere argazkietako batzuk eta azpian, erakusketako kartela:


Ez baitira soilik Ordorikarenak | Kultura | Berria\nHamaika musikarik Ruper Ordorikaren omenezko kontzertu bat eskainiko dute Bilbon, martxoaren 14an. Besteak beste, Ken Zazpi, Petti, Mice eta Bernardo Atxaga izango dira\nAitor Narbazia Loraldia jaialdiko ordezkaria, Mikel Uraken musikaria eta Javier Corral Jerry Izar&Star zikloaren antzolatzailea. MARISOL RAMIREZ / ARGAZKI PRESS Tamaina handiagoan ikusi\nGutxi izango dira larre berdeak, etxe zuri, teila gorriak gurutzatu, eta jendarmeen auto bat bidean bildots artean pasatzen topatu gabeak diren euskal musikariak. Izan ere, 38 urte pasatxoko ibilbidearekin eta hamalau disko baino gehiagorekin, Ruper Ordorika erreferentzia garrantzitsua da hainbat sortzaile belaunaldirentzat, eta haren hainbat abesti euskal musikaren historia garaikidearen parte dira jadanik. Horregatik da zaila Martin Larralde abestian deskribatutako paisaia zeharkatu gabeko musikaririk aurkitzea, eta horregatik beragatik antolatu dute Ordorikarentzako omenaldia Loraldia jaialdiak eta Izar&Star zikloak. Haren omenezko kontzertua antolatu dute hilaren 14an, Bilboko Kafe Antzokian, eta hamaika musikari bilduko dituzte bertan. Ordorikaren abestien bertsioak joko dituzte guztiek, eta bertan izango dira, besteak beste, Ken Zazpi, Petti, Balerdi Balerdi, Ixiar Oreja, Mikel Uraken eta Miren Narbaiza. Gainera, Bernardo Atxaga eta Fermin Etxegoien idazleak ere izango dira oholtzan, beren ekarpenekin gidari lanak egiten.\n«Rupertorioa». Ordorikak berak izen hori jarri ohi dio, txantxa modura, kontzertuetan eskaintzen duen abestien zerrendari, eta hitz hori aipatu dute kontzertuaren aurkezpenean ere. Ez dute argitu, ordea, nork zer joko duen; soilik esan dute ez dela abestirik errepikatuko, eta, Ordorikaren kanta ezagunenekin batera, normalean zuzenekoetan entzuten ez diren batzuk ere eskainiko dituztela. «Edozein kasutan, bikaina da kartela», laburbildu du Javier Corralek, Jerry Izar&Star zikloko antolatzaileak.\nEta, Urakenek bezala, berdin beste taldeek ere.\nAdibidez, Jerryk zehaztu duenez, Ken Zazpikoak izan ziren abestiak hautatzen lehenak, eta, zehaztu du hiru abesti «enblematiko» aukeratu dituztela. «Sorpresak ere izango dira».\nHori ez da Urakenek igartzen duen aldaketa bakarra. «Euskal musikaren munduan, duela hamarkada batzuetatik hona, izen esanguratsuak beti izan dira Gipuzkoa ingurukoak eta euskaldun zaharrak, eta horren inguruan eratu da euskal musikaren ardatza; ni, berriz, santutxuarra eta euskaldun berriaa izanik, ohore bat izan da barruraino sartu eta hemen egotea [barrez]. Denborak aldatzen ari dira».


Goenkale, markesaren erretratua antzezlana | Goenkale antzerkia | EITB telebista\nGoenkale, markesaren erretratua antzezlana | Goenkale antzerkia\n'Goenkale: kondesaren erretratua' antzezlanaren egutegia, eguneratuta\nEgin klik eta ezagutu antzezlanaren hurrengo emanaldiak non eta noiz izango diren.\n'Goenkale, Kondesaren erretratua' antzezlanaren zehaztasunak\n'Goenkale' telesailaren atari berezia\n'Goenkale' telesailak 18. urtea bete du emisioan. Heldutasunera iritsi dela esan genezake, urteei erreparatzen badiegu. Marka bikaina da, eta ikus-entzuleei urte hauetan guztietan emandako babesa eskertzeko, 'Goenkale' zuzenean ikusteko aukera emango diete Pausoka eta Glu Glu ekoiztetxeek, antzezlan baten bidez: Goenkale, Kondesaren erretratua. 2013ko uztailera bitartean izango da ikusgai Euskal Herriko hainbat antzokitan.\nGoenkale, Kondesaren erretratua antzezlanean telesailari arrakasta eman dioten elementuei (intriga, maitasun istorioak), barrea eragingo duen komedia gaineratu diete. Ikusleen gozamenerako atondutako egitasmoa da, eta sorpresa bat edo beste ere egongo da; esaterako, 'Goenkale'ren hastapenetako pertsonaien gainean orain arte ezkutuan izan den daturen bat ezagutzeko aukera izango da.\nHauxe izango da Goenkale, Kondesaren erretratua antzezlanaren egutegia:\nUztailaren 11: Donostia, Antzoki Zaharra.\nUztailaren 12a: Donostia, Antzoki Zaharra.\nUztailaren 13a: Donostia, Antzoki Zaharra.\nUztailaren 14a: Donostia, Antzoki Zaharra.\nSorpresaz beteta etorriko da 'Merli' telesailaren azken atala gaur


Volkswagenen lan-taldea gaztetzeko beharrezkoa den "bultzada" izanen da Espainiak agindutako dirua - euskalerriairratia.eus\nEuskalerria Irratia 2018-05-23 13:28\nAlfredo Morales CCOO eta Eugenio Duque UGT.\n>Diru publikoa enpresa pribatu batean legalki nola egituratzen ahal den aztertzea da xedea orain eta zehaztea Espainiak agindutako 80 milioi euroak nora eta zertarako bideratuko diren.\n>UPNk PPrekin egindako negoziazioaren emaitza izan da bai, baina "UGT eta CCOO sindikatuek urte asko daramatzate hori lortzeko lanean".\nVolkswagenek lan-taldea gaztetu beharra duelako, aspaldian hasiak ziren lan-hitzarmena berritu nahian negoziaketetan UGT eta Comisiones Obreras. "Meritu guztia ez da UPNrena", esan dute bi sindikatuek. 80 milioi euro bideratuko ditu Espainiak horretarako, atzoko iragarpenaren arabera, baina oraindik zehazki nola, zertarako eta noiz bideratuko den zehaztu gabe dagoela esan du Comisiones Obreraseko Alfredo Moralesek. Enpresa pribatu batentzat diru publikoa bideratzea legalki egingarria ote den galdetuta, uste dute badela horretarako aukerarik. UGTko ordezkaria da Eugenio Duquek esan du aurretik Fatima Bañezekin saiatu zirela nolabait legearen arabera kokatzen halako diru partida, baina, aurreko legealdietan "zurrunagoa" zen legea. Orain, araudiak zenbait erreforma izanda, uste dute posible izanen dela.\nUPNrena ez da meritu guztia izan, baina pozik agertu dira sindikatuak alderdiarekin\n"Espainiak agindu duen dirua ez da bakarrik Volkswageneko lantokirako izanen, baizik, Nafarroako industriari bultzada emateko ere balioko du", uste du CCOOko ordezkariak. Eta, nahiz eta kexu agertu diren UPN eta Espainiako Gobernuaren arteko lorpen gisatzat jo dutelako, era berean, UGT sindikatua pozik azaldu da UPNk egindako lanarekin: "Justiziazkoa da alderdi batek lan batean parte hartu eta lorpenak erdietsita, hori ere aitortzea", esan du Duquek. Eta Comisiones Obrerasek ere uste du edozein alderdi politikok interesa agertuko balu prest legoketela negoziatzera. "Kasu honetan UPNri zor zaio esker ona", esan du.\nVolkswageneko lan-taldea gaztetzea, xede\nAtzo iragarritako 80 milioi euroak zehazki zertarako bideratuko diren zehaztea da orain falta dena. Eta, Nafarroako Volkswageneko zuzendaritzarena da ardura, sindikatuek mahai gainean plantilla berritzeko egindako proposamena aztertu eta bide ematea. 60 urterekin aurre-jubilazioak ahalbidetu eta ateratzen den langile horietako bakoitzeko, beste pertsona gazte bat kontratatzea da planteatutakoa.


Muino lekuko - Wikipedia, entziklopedia askea.\nBardeako muino lekukoak\nMuino lekukoa eremu lau batean isolaturik ageri den muinoa da, higatutako goi-lautada batetik geratzen dena.\nEskualde maldatsuetan edo plataforma kontinentaletan arroka gogor eta bigunen geruzak modu horizontalean bata bestearen gainean daudenean, ibaiek geruza bigunetan eragindako higadurak muinoak eratzen ditu. Muinoek goialde laua izaten dute, goiko geruza gogorraren aztarna gisa. Euskal Herriko hainbat lekutan daude mota horretako egiturak. Ikusgarrienak Bardean daude. Arabako lautadan muino lekukoak herrixken kokaleku izan dira historian zehar, esaterako, Gasteizen bertan, Eztarroan edo Olarizun.\nEuskal Herritik kanpo ere, badago adibiderik. Iberiar penintsulako Erdialdeko Goi Ordokian eta Ebroren Haraneko arro sedimentarioetan oso arruntak dira. Madrilgo Erkidegoan, hiru hauek azpimarra daitezke: Cerro Buenavista, Cerro de los Ángeles eta Marañosako muinoak. Andaluzian, berriz, Zújar herrian (Granada) dagoen Jabalcón eta Úbedako muino ospetsuak.\nKata Tjuṯa, Australia\n↑ Muino. Harluxet Hiztegi Entziklopedikoa, euskadi.net (Noiz kontsultatua: 2018-9-3).\nBNF: 12340381f (data)\nOrriaren azken aldaketa: 24 abuztua 2020, 02:17.


Emaitzarik onena plantxan egiten denean | Consumer\nEmaitzarik onena plantxan egiten denean\nPlantxan prestatu nahi den edozein elikagaik tenperatura eta egoste-denbora desberdinak behar ditu.\narabera: Larunbata, 2007ko apirilaren 07a\nPlantxan egitea sukaldaritzako teknika bat da, eta elikagaia zuzenean berotzen den iturri baten gainean egosten da, zati batean edo erabat, plantxa elektriko edo gasezkoa izan edo zartagin itsasgaitza izan. Teknika horrek ez du ia koiperik edo oliorik behar; beraz, oso egokia da kaloria gutxiko eta gantz gutxiko platerak egiteko.\nEmaitza onak lortzeko urratsak\nLehenik eta behin, ondo garbitu behar da sukaldean erabiliko den gainazala. Horrela, beste egosi batzuetako hondakin solidoak ezabatzen dira eta elikagaiak ez dira beste zapore batzuetatik kutsatzen.\nSuaren intentsitatea erregulatzea\nSuaren intentsitatea elikagaiaren bolumenaren eta izaeraren arabera erregulatu behar da. Pieza ez oso lodi eta txikietarako, hala nola haragi- eta arrain-xerrak edo hegazti-bularki meheak, komeni da xafla oso tenperatura handian jartzea, azkar kozinatzeko. Aldiz, pieza lodietarako, hala nola behi-azpizunetarako, txuletoietarako edo arrain-enborretarako, hasierako tenperaturak ertaina izan behar du. Ondoren, tenperatura murriztea komeni da, beroa elikagaiaren barruan sar dadin gainazala erre gabe.\nPlantxan egindako sukaldeak ez du ia koiperik edo oliorik, eta, beraz, oso egokia da kaloria gutxiko platerak egiteko.\nIgurtzi elikagaia olio pixka batekin\nJaki gordina olio pixka batekin igurtzi daiteke, baina ez da komeni egoste-azalari gantza gehitzea. Olioari esker, azala edo azaleko zarakarra eratzen da elikagaian, zukuak atera ez daitezen; beraz, zaporetsuago geratuko gara.\nEz moztu edo zulatu pieza\nElikagaiaren aurpegi bat prestatu ondoren, espatula batekin buelta eman behar zaio, zulatu eta moztu gabe, zukuak ihes egin ez dezan eta lehorregi gera ez dadin.\nGatza, hobe bukaeran\nHaragi gorriak egiteko, komeni da gatza eranstea buelta eman ondoren; izan ere, zarakarra egin ondoren, zukuak galtzea eragozten da.\nPuntu bat eta amaiera labean, pieza handienentzat\nPieza handienetan beroa pixkanaka sartzeko, labean egostea gomendatzen da. Kasu horietan, tenperatura egokia 180 °C eta 200 °C artekoa da.\negosketa grasa-eu olio Plancha-eu tenperatura


Minbiziaren mutazioak aztertzeko software berria - Zientzia Kaiera\nGure organismoko proteinetan gertatzen diren mutazioek minbizia sortu dezakete, beste hainbat gaixotasunez gain. UPV/EHUko genetista eta ingeniari talde batek programa informatiko berezia sortu du, minutu batean 40.000 proteina ikertzeko gai dena, eta baita proteina horietan gerta daitezkeen mutazioak ere. Honela, oso denbora laburrean informazio kopuru izugarria kudeatzeko gai da. Mota honetako aplikazio bioinformatikoek geroz eta garrantzia handiagoa dute minbiziari buruzko ikerkuntzan, eta oso lagungarriak izango dira gaixotasun honen kontrako borrokan.\nAsier Fullaondo UPV/EHUko Genetika irakaslea programa hau garatu duen taldearen parte da, eta bere erabilgarritasuna azalduko du “Minbiziaren mutazioak aztertzeko software berria” izeneko hitzaldian. Ekitaldi hau Zientziateka programaren baitan dago eta euskaraz egingo da ekainaren 6an Bilboko Azkuna Zentroko Medialab 2 aretoan (2. solairuan).\n2017ko ekainaren 6a\nAzkuna Zentroko Medialab 2 aretoa (2. solairuan)


Zigarroen kontrabandoa: adituek MEPei eskatzen diete tabakoaren industriaren aurrean - EBko Erreportaria\nZigarro kontrabandoa: Adituek aholkatzen parlamentariak tabakoaren industria aurre egiteko\ntabako-produktuak ere legez kanpo merkataritza kostuak EBko herrialde 10 milioi € urtean galdutako diru sarrerak ere, Europako Batzordearen kalkuluen arabera. Adituak eta parlamentariak 22 urtarrilean bildu alea eta tabako ekoizle handien jokatzen duten papera nola aurre egin eztabaidatzeko. "Hori kontrabandoa aurkako borroka irabaztea ari gara Ideia ez da beharbada egia da", esan Green Belgikako MEP Bart Staes, vice-aulkia aurrekontuaren kontrola batzordea, eta horrek lagundu audientzia antolatzeko ere.\ntabakoa big inplikazioa?\n2000-en, Europako Batzordeak Philip Morris International (PMI) eta beste enpresa batzuen kontrako auziak aurkeztu zituen New Yorken, zigarroak kontrabandoa salatzeko. Phillip Morrisen aurkako kasua 2004an bertan behera utzi zen, konpainiak 1 urtean EBri eta estatu kideei 12 mila milioi euro ordaintzea eta ordainketa osagarriak egitea adostu ondoren, benetako produktuak etorkizunean bahitu ondoren. 2007an Japoniako Tabakoaren Nazioartekoarekin antzeko akordioak egin ziren eta 2010ean British American Tobacco eta Imperial Tobacco-rekin.\nIngeborg Grässle, EPP taldeko kide alemaniarrak, esan zuen: "Akordio horiek ez dute gardentasuna handitzea ekarri. Industriak ordaindutako diruarekin gertatzen ari dena aztertu behar dugu. Kontrabandoari aurre egiteko estrategia kohesionatu eta koherentea behar dugu ". Anna Gilmore, Batheko Unibertsitateko osasun publikoko irakasleak, europarlamentariei esan zien lau tabako konpainia nagusiek antzeko jarduerak burutzen dituztela zantzuak daudela. "Europan legez kanpoko salerosketaren elementu garrantzitsu bat tabako fabrikatzaile handiei egozten zaiela dirudi ... Akordioek ez zutela tabako industria eragotzi ondorioztatu behar dugu", esan zuen.\nDatu fidagarrien falta\nEBn legez kanpoko tabako merkataritzaren tamaina neurtzen zaila da, datu fidagarriak eskas baitaude. Iturri nagusiak kontrabandoko paketeen bahiketa eta EB osoan bildutako zigarro pakete hutsen inkesta dira. Biek estimazio zehaztugabeak egiten dituzte eta legez kanpoko salerosketaren bolumenaren joerei buruzko emaitza kontrajarriak erakusten dituzte, azaldu du Luk Joossens aditu belgikarrak, eta Europako Parlamentuak eskatuta idatzi zuen zigarro kontrabandoari buruzko txostena aurkeztu zuen.\nProtokoloa mundu osoan legez kanpoko merkataritza kentzeko\nLeszek Bartłomiejczyk aditu poloniarrak Europako ekialdeko herrialdeetatik etorritako legez kanpoko tabakoaren salerosketari buruz hitz egin zuen, hala nola Bielorrusia, Ukraina eta Errusia, eta mundu osoko pista eta aztarna sistema defendatu zuen, produkzioa eta banaketa kontrolpean jarri eta produktu guztiak segurtasunez identifikatu ahal izateko. nork ekoitzi ditu, noiz eta zergatik. EBri eskatu dio 2012ko OMEren protokoloa berrets dezala tabako produktuen legez kanpoko merkataritza ezabatzeko. Informazioa biltzeko eta partekatzeko sistema globala aurreikusten du. EBk eta 53 herrialdek sinatu dute.\nGai erlazionatuak:cigaretteslegez kanpoko tabakoakontrabandoa\nestatu kideetako insta kalitate Unibertsitatea eta Lanbide Heziketako kontrolek hobetzeko


Negozio-alorra eta ikur-alorra\n2004an zehar, gure ikusizko identitatea eta marken diseinua berritzeko erabakia hartu genuen. EROSKI markaren inguruan antolatuko genituela erabaki genuen, irudi bateratuagoa, alderdi interesdunek hobeto identifikatzeko modukoa, izateko.\nBeraz, gure identitate-ikurraz hau da EROSKI ikurraz ezagutzen gaituzten kontsumitzaileentzat, dibisio bakoitzaren kudeaketaren eta funtzionamenduaren araberako barneegituraketak ez du esanahirik.\nHonela egituratzen da Eroski Taldearen marka-multzoa:\nEroski Taldea Espainia osoan ezarrita eta hedapen-prozesuan dago, eta, horren babesean, egiten ditugu merkataritza-eragiketak, elikagaien arloan lortu dugun ezagutzari eta kontsumitzaileekiko harreman estuari esker sortu diren negozio-arloetan. Kontsumitzaileen ahalik behar gehienak ase nahi ditugu eta, hori dela-eta, gure jarduerak dibertsifikatu egin ditugu, funtzionalki eta geografikoki, beste zerbitzu osagarri batzuk ere eskaintzeko.\nEroski Taldea Frantzian ere badago; guztira, 38 saltoki ditugu herrialde horretan. Saltokien banaketa geografikoa zabaltzen ari da negozio guztietan. www.eroski.es, gure web orrian kontsulta daiteke kokapen geografikoa, eta merkataritza-sarearen laburpenean, berriz, negozioen zenbakiak:\nTaldearen jarduera historikoa eta nagusia da. Gure establezimenduen formatuak mota anitzekoak dira: merkataritza-guneak, hipermerkatuak, supermerkatuak eta frankiziaautozerbitzuak.\nHona hemen gure establezimenduetan sustatzen ditugun zenbait ezaugarri: produktu freskoetan lidergoa, kontsumitzaileak informatzea, kalitatearen eta prezioaren arteko erlazioa eta eskualdeko produktuak sustatzea.\nHalaber, 2004. urtean zehar, inbertsio handiak egin ditugu azpiegituretan eta emandako zerbitzuen hobekuntzan; beraz, aurreko urteetan hasitako garapen-prozesua finkatu egin dugu, informazio-sistemetan eta kate logistikoetan, batik bat. Horri esker, 200 milioi bezero baino gehiagoren gogobetetasuna hobetu dugu.\nEroski Taldeak kontsumitzaileen joera eta behar berriekin bat etortzea lortu du. Izan ere, beste negozio-arlo batzuk ere hartu ditugu: bidaiak, perfumeriak, kirol-dendak, aisia eta kultura, higiezinak, gasolindegiak, optikak eta stand konponbideak. Zerbitzu horiekin guztiekin, elikagaien banaketako nagusitasuna osatzea dugu helburu.\nEroski Bidaiak, prezio onak baino askoz gehiago. 2004an, gure aisia- eta atseden-bidaien arloan, 207 establezimendu zeuden. Egun, bulego-kopurua handitzera bideratzen ditugu ahaleginak, eta merkataritza-eredua berritzera; izan ere, bezeroek beren oporren diseinuan zuzenean parte hartzea nahi dugu. Horrenbestez, kalitate handiko produktuak eskaintzen jarraitzen dugu; hala berresten dute ISO 9000 eta Espainiako turismo-kalitateko Q egiaztagiriek.\nTravel Air enpresa-bidaien negozio-linea. Ezaugarri hauek ditu: espezializazio handia, kudeaketa gardena eta nazioarteko estaldura handia.\nPerfumeria. Gaur egun, kateak 172 saltoki ditu, Aragoiko Dyper katea eta Asturiaseko Brisas kateak (azken hori erkidegoko liderra) erosi ondoren, eta In Faradis katea eratu duen hedapen-ahalegin handia egin ondoren. 2003an, kate horrek irudia eta marka bateratu ditu penintsula osoan.\nAisia eta kirola. Aisia- eta kirol-dendak Eroski Taldearen beste negozio-linea bat dira. Guztira, 31 denda fisiko dugu, eta denda birtual bat. Akziodunen artean, 56 kirolari bazkide daude, zenbait arlotakoak. Forum izeneko establezimenduak merkataritzaguneetan daude, eta Sportland izenekoak, berriz, hiriguneetan. Dendetan, espezialitate anitzeko kirolproduktuak eskaintzen ditugu, 18 sailetan.\nAisia eta kultura. Aisian eta kulturan espezializatutako denda-eredu berria, Abac izenaren pean. Honela definitzen da: aisiaren erabilera erakargarrirako gunea da, jolas-, heziketa- eta kultura-eskaintza ematen du, sexismorik eta belizismorik gabea. Zenbait sail ditu: liburu-denda, paper-denda, hezkuntza-jokoak, eskulanak, arte ederrak, musika, multimedia eta jarduera-lantegi bat.\nServicios para los clientes de nuestras superficies\nOptikak. Egun, bost optikak ematen diete aholkularitza- eta graduazio-zerbitzu pertsonalizatua gure bezero guztiei.\nGasolindegiak. 38 gasolina-zerbitzugune dira 11 autonomia-erkidegotan; kalitatezko produktuak ematen dituzte, prezio lehiakorragoetan. Bezeroek ahalik lasterren eta erosoen erregaia hartu, ordaindu eta irtetea da haien helburu nagusia.\nLineako erosketak. Eroski Taldeak Gasteizko, Bilbo Handiko eta Iruñako elikagai-zentroetako bezeroei supermerkatu batean erosi ohi diren produktu guztiak (6.000 produktu baino gehiago) lineako zerbitzu baten bidez erosteko aukera ematen die, prezio lehiakorretan eta produktuen eta zerbitzuaren kalitate-bermearekin.\nHigiezinen salmenta. Proposamen integrala da: notario aurreko izapideak, etxebizitzen erregistroa eta egituraketa, merkataritza-zerbitzu hobea eta erosketa-berme handiagoa. Gainera, aukera ugari dago, etxebizitzen kokapenari eta formatuari dagokienez. Higiezinen salmentak hainbat lekutako etxebizitzen promozioak hartzen ditu barne, zerbitzuaren kalitate- eta seriotasun-bermerik handienarekin eta oso prezio lehiakorretan. Besteak beste, Andaluziako kostaldean, Mediterraneoko kostaldean, Errioxan, Kantabrian, Burgosen eta Costa Daurada delakoan egiten ditugu promozioak.\nSoluciones Eroski Arteako, Iruñako, Abadiñoko eta El Boulevard-eko hipermerkatuetan kontratuzko zerbitzu eta produktuak eskaintzen dituen merkataritza-tokia da; hona hemen zerbitzu eta produktuak:\n- Finantza-produktuak: hipoteka-maileguak eta mailegu pertsonalak.\n- Aseguruak: Automobilak, Etxea, Osasuna, Bizitza, Istripuak eta Aldi baterako ezintasuna.\n- Higiezinen agentzia: promozioak eta urbanizazio pribatuak, kostaldean eta barrualdean.\n- Eroski-Red txartelaren alta.\nProduktu bakoitzaren zenbait konposizioestandarren eta berezko ezaugarrien segimendua egiteaz gain, marka propioko produktuen kalitatea eta elikagai-segurtasuna bermatzea da gure helburu nagusia, kontsumitzaileen eskubideak ziurtatzeko; horrez gain, kontsumo-aztura onak, osasungarriak, solidarioak eta ingurumenarekiko arduratsuak garatzeko informazio eta prestakuntza objektiboa eta egiazkoa eskaintzen ditugu. Hori dela eta, marka propioko produktuen ontzi, etiketa eta informazio-liburuxketan, haien xehetasun guztiak azaltzen dira; horrela, ahalik eta erabakirik onena hartzen laguntzen diegu kontsumitzaileei.\nEroski: gure marka propioko produktuen xehetasunen artean, kalitatea eta elikagai-segurtasuna bitan aztertu delako bermea dago. Horrez gain, ingurumenarekiko dugun konpromisoa islatzen dute, eta zenbait errealitatetara egokitzen dira, produktu-sorta handiagoa eskainita eta gizartearen eskaerei erantzunda: higiene pertsonaleko produktuak (animaliekin esperimenturik egin gabe testatuak), Omega 3dun arrautzak, esne bereziak, Ebroko Deltako arroza, jatorri-deiturako ardoa, bio turroiak, landare-kontserba ekologikoak, etab. Hori dela eta, gure bereizgarri diren bermearekin eta lehiakortasunarekin, bezero mota ororen oinarrizko premiei erantzuteko egiten dugu lan; izan ere, 6 milioi etxetako beharrak ase ditugu gaur egunera arte. Horrez gain, kalitaterik handiena, informazio baliagarria eta preziorik onenak emateko eta bezeroen osasuna zaintzeko konpromisoa hartu dugu.\nEroski NATUR: Kategoria horrek kalitate handiko haragia, frutak eta barazkiak jartzen ditu kontsumitzaileen eskura, bai eta produktuen aukeraketa ziurtatua eta horien jatorriaren eta zaporearen bikaintasuna ere. Horrenbestez, eskaintzen dugun haragia jatorri nazionalekoa da, % 100. Lankidetza egonkorra dugu animaliak hazten dituzten granjekin, eta zorrotz kontrolatzen ditugu haziera-baldintzak. Frutari eta barazkiei dagokienez, ekoizpen integratuko labore-lurrik onenetakoak dira, heltzebaldintza ezin hobeetan bilduak, eta funtsezko tasen segimendu zorrotz baten pean, ahalik eta zaporerik onena izango dutela bermatzeko. Jatorritik saltokirainoko trazabilitate osoa bermatzen dugu.\nRomester marka (kirol-materialena), Visto bueno (ehunproduktuena) eta Ecron (etxetresna elektriko eta irudi- eta soinugailuena) dira gure establezimenduetan soilik saltzen diren gainerako markak. Horiei dagokienez, UNE arau espezifikoak betetzen dituztela bermatzen dugu.\n3.3 Sozietate-egitura Orria: 5/5


INPAKTUTIK GARAPEN IRAUNKORREKO HELBURUETARA. ENPRESETAN GIZARTE- ETA INGURUMEN-INPAKTUA NEURTZEA. - Jardunaldiak - Colegio Vasco de Economistas\nINPAKTUTIK GARAPEN IRAUNKORREKO HELBURUETARA. ENPRESETAN GIZARTE- ETA INGURUMEN-INPAKTUA NEURTZEA.\nEnpresak gizarte-eragile nagusietako bat dira, eta, hortaz, gizarte- eta ingurumen-inpaktu garrantzitsuak sortzen dituzte; hau da, aldaketa positiboak edo negatiboak eragiten dituzte langileengan, ingurumenean, komunitatean eta, oro har, gizartean.\nMendearen hasieratik, nabarmen egin du gora enpresek inpaktu positibo handiagoa izateko eskariak. XX. mendean enpresen erantzukizun bakarra etekinak handitzea zen, baina, gaur egun, ezinbesteko baldintza da gizarte- eta ingurumen-inpaktu hori beren egunerokoan eta epe luzeko estrategietan txertatzea. Gero eta gehiago dira aldaketa horren bila dabiltzan eragile eta interes-taldeak.\nJardunaldiaren helburua izango da enpresen gizarte- eta ingurumen-inpaktuaren kudeaketa aktiboak duen garrantziari buruz gogoeta egitea, eta inGUru+ neurketa-metodologia ezagutaraztea. Neurketa-metodologia hori mota guztietako erakundeentzat pentsatutako gizarte- eta ingurumen-inpaktuaren autodiagnostikoa egiteko tresna da, erakunde horien tamaina edo sektorea dena dela ere.\nInGUru+ tresna malgua da, erabilerraza, eta barneko zein kanpoko kudeaketarako eta komunikaziorako informazio baliotsua ematen du. Materialtasunaren printzipioan oinarritzen da, hau da, gutxi neurtzea, benetan garrantzitsua dena baino ez; hots, enpresak jarduteko ahalmena duen hori neurtzea. Hori horrela izanik, tresna egokia da gai horiek lantzeko baliabide gutxi dituzten enpresa txiki eta ertainentzat, bereziki.\nEnpresak gizarte- eta ingurumen-inpaktuaren eremuak argi dituenean, hurrengo urratsa da haiek Garapen Iraunkorreko Helburuekin (GIH) lotzea, eta haiekin konpromisoa hartzea modu esplizituan.\nHizlariak honako hauek izango dira: Iranzu Sainz de Murieta, SINNPLE gizarte-berrikuntzako aholkularitzaren sortzaileetako bat, eta Ana Boto , Adegi Gipuzkoako Enpresarien Elkarteko analisi eta azterketen arduraduna. Mugarik gabeko Ekonomialarien eta Ekonomialarien Euskal Elkargoaren laguntzarekin egingo da.\nElkargokideak eta aurre-elkargokideak: Doakoa\nElkargokideak ez direnak: Doakoa\n* Edukiaren mugaketa dela eta, zure etortze baieztatzea beharrezkoa da.\nElkargoko Prestakuntza gela (F. García Lorca 9, behea), Donostia.


Nola antolatu autokarabanazko bidaia bat? Zortzi trikimailu | Consumer\nNola antolatu autokarabanazko bidaia bat? Zortzi trikimailu\n16 metro karratutan bidaiatzea plazerra izango da karga antolatzen, autokarabanarekin gaua egiten eta hondakinak nola desegiten diren jakinez gero.\nEtxea eta etxea elkarrekin ibiltzea abentura handia da! Espiritu bohemio horri lotarako edo bazkaltzeko askatasuna eta erosotasuna elkartzen zaizkio, Autokarabana Autokritikoen Plataformaren eta Karabaningeko Industria eta Merkataritza Elkartearen arabera, Espainian 40.000 eta 50.000 autokarabanista izateko arrazoi nagusietako bat. Autokarabana-bidaia arrakastatsua izan dadin, leku txikian antolatzen jakin behar da, ibilgailua non eta nola aparkatu jakin behar da, eta ur grisak zein unetan hustu behar diren, besteak beste. Guztiak artikulu honetan landuko dira.\n“Profesional liberalak haurrekin eta erretiratuekin, Espainian, autokarabana egiteko abenturan aritzen dira gehienbat”, Xosé Manuel Sarille, autokarabanista eta idazlea, ‘La guía de las autokarabanas’ liburuaren egilea (Sintra, 2014). Bai haiek, bai egun batzuk autokarabanan pasatzera animatzen den edozein bidaiarik, aholku hauek hartu behar dituzte kontuan, oso erabilgarriak izango direnak.\n1. Nola gidatu autokarabana bat?\nAutokarabana baten bolantean jartzea ez da oso zaila, nahiz eta hasieran tamainara egokitu daitekeen, turismo bat baino gehiago. Gainera, gidatze-postua altuagoa da, eta pedalen sarbide-angelua desberdina. Autokarabana gidatzeko baimena pisuaren araberakoa izango da: B-a nahikoa da 3.500 kilo edo gutxiagoko pisua izateko; C1, berriz, karga hori gaindituz gero beharrezkoa da.\nAutokarabana gidatzen baduzu, gehienez ere, bira itxietan ireki behar dituzu, eta atzerako ispilutik begiratu atzeko aldeak zerbaitekin edo norbaitekin talka egin dezakeen. Errepidean, gainera, arreta jarri behar da haizeari eta jaitsiera nabarmenei. Beti gorde behar da segurtasun-tartea, eta ez ahaztu inoiz ibilgailuaren altuera eta zabalera! Hori oso garrantzitsua da estalitako bidesari, zubi edo aparkalekuetan.\n2. Autokarabanan bidaiatzea, zer eraman?\nAutokarabana batean, pertsona batetik zortziraino joan daiteke, gidaria sartu gabe, nahiz eta “normalean sei plaza” izan, dio Jokin Estradak, Autokarabana Autonomoko Plataformako idazkariordeak. Hainbeste jenderekin zaila da hain leku txikian zer eraman antolatzea. Bizikletak, surf-taulak, eskiak? Gakoa erakundean dago.\nBeharrezkoa dena bakarrik sartzea komeni da, eta kontuan hartzea egun batzuk oso txikiak izan daitezkeela, mugitzeko lekurik ez badago. Gainera, ordena funtsezkoa da leku txiki batean: dena ondo jarrita eraman behar da, eta kargaren banaketa kontuan hartu behar da, orekatu egin behar baita. Ekipajea eta banaketa egunero egin behar dira bidaia bati ekin aurretik, lasaitasunez eta zentzuz.\n3. Non joan autokarabanarekin?\nAbiatu aurretik, komeni da gutxieneko plangintza bat izatea eta gaua non igaro daitekeen jakitea. Espainiako eta Europako autokarabana-zerbitzuen eremuei buruzko 2014-2015 Gida (VV.AA. Maila, 2014) oso lagungarria izango da. Herri batera iristean, hirigunera joatea komeni da, eta hobe da autokarabana guneetara joatea edo aparkaleku egokietan aparkatzea, nahiz eta gure herrialdean “azpiegituren sarea ez den nahikoa”, Sarileren hitzetan.\n“Autokarabanentzako lekurik prestatuenen artean Palentzia dago”, Autokarabana Autonomoko Plataformako idazkariordeak gomendatzen du. Galizia eta Asturias ere interesgarriak dira, 80 eta 30 atsedenleku, hurrenez hurren, eta baita Euskal Herria ere. Hegoaldean, Andaluziaren barrualdea turismo mota horretarako nahikoa azpiegitura izaten hasi zen. Espainia, Frantzia, Portugal, Alemania eta Holandatik kanpo ibilbide luzeko bidaia egiteko leku aproposak dira.\n4. Bazkaltzeko ordua! Autokarabanan janaria prestatzea\nJanaria prestatzea artea da; autokarabana batean, are gehiago. Izan ere, lekurik eza nekagarria izan daiteke. Oinarrizko produktuak, osasungarriak, eramatea komeni da, leku gutxi hartzen dutenak eta errezeta asko egiteko balio dutenak (arrautzak eta barazkiak, adibidez), esnea eta latetako janaria. Aluminio-papera ere oso erabilgarria da, eta, gainera, kanpin batera joaten bada, jakiak prestatzeko baliagarria izango da.\nSukaldean eta hozkailuan (elektrizitaterik gabe aparkatuta dagoenean) gasa erabiltzen da. Butano edo propano gasezko bi bonbonekin egin ohi da, eta horiek establezimendu espezializatuetan ordezkatzen dira.\nIrudia: studio tdes\n5. Bainua, isurketa eta nola bota ur grisak eta beltzak?\nOhiko arazoa da autokarabanako ur grisekin eta beltzekin zer egin. Azken urteotan, urak husteko eta betetzeko eremuak ugaritu egin dira, baina Espainia ez dago Europako gainerako lekuetatik urrun. Gabezia horren ondorioz, autokarabanek zerbitzuguneetan hustu behar izaten dituzte (ur grisak autoen garbiketa-saretetan, eta beltzak komunetan). Kanpin guztietan instalazio bereziak daude deskargatzeko.\nLau lagunentzat, 120 litrokoak dutxa, bainugela eta sukalderako, bizpahiru egunez irauten dute. Galdategian egin ohi da isurketa, horretarako prestatutako lekuetan.\n6. Zer egin, ilunpean ez geratzeko?\nAutokarabanak bateriak ditu etxebizitza-gelan. Horiek gidatzen den bitartean kargatzen dira, eta, halaber, autokarabana-eremuetan eta kanpinetan dauden 220 watteko hartune batera konektatzean ere bai.\n7. Non aparkatu autokarabana?\nAutokarabanan lo egiteko, kanpin bat, autokarabana bat edo herri batean aparkatzea hauta daiteke. Autokarabanak aparkatzeko araudia 08/V-74 jarraibidean dago jasota. Hala ere, udalek ezartzen dituzte beren arauak, eta udaltzaingoa, berriz, bete daitezen. Batzuetan autokarabanen joan-etorria eta aparkatzea murrizten dute. Horregatik, agintariei eta turismo-bulegoetan galdetzea komeni da, leku debekatuan ez aparkatzeko edo merkatu txikiak igarotzea edo egitea eragozteko. Ez da gomendagarria, halaber, denda, ikastetxe, eliza edo monumentu bisitatuekin batera aparkatzea, leku asko baitira.\nAhal bada, azal lau batean aparkatu behar da, eta, kanpin batetik edo autokarabana-eremu batetik kanpo, hau gogorarazi behar da:\nEzin da erabili ibilgailua nibelatzeko, baina bai maldetan egonkortzeko.\nEzin dira autokarabanaren neurriak gainditu leihoak irekita, baina leihoak edo sabaileihoak ireki daitezke, baldin eta gainditzen ez badute.\nEzin da olana zabaldu, ezta kanpineko elementurik erabili ere(aulkiak, mahaiak) kanpoan, eta maila ez ateratzea.\nBarruan lo egin eta janaria presta daiteke, baina zaratarik edo usain txarrik ematen ez bada.\n8. Auto-karabanan bidaiatzean kontu handiz ibili\nEtxea aldapara eramatean, babestu beharreko pertsona pertsonal asko (dirua, txartelak, eramangarriak, telefonoak…) joaten dira. Inoiz ez da ezer utzi behar begien bistan eta, gauez, aurreko ateen segurtasuna indartzea komeni da, elkarrekin bat eginez.\nIrteteko asmoa badago, txorrota zabalik eta argirik ez dela uzten egiaztatzeaz gain, ekipaje-porturako sarbideak itxi behar dira, baita bidaiari-lekuaren barnealdera ere. Oso komenigarria da, halaber, ordezko giltzen jokoa ondo kontrolatzea. Jakina, alarma-zantzurik txikienari jakinarazi behar zaio agintariei.\nerrepideko garraioa familia-turismo oporrak


«Proiektu honekin gitarra hartzera bultzatzen nauen grina berreskuratu dut» | Kultura | GARA Euskal Herriko egunkaria\nBakarkako bidea etenda bazuen ere, zinemarako proiektu batek sormen bulkada berpiztuta, «Instroak Vol.3» kaleratu berri du Joseba B. Lenoirrek. Zinemarako musika izan du hauspo, atmosfera jakin bat eta, beratarraren estilora, ñabardura asko dituen disko instrumentala sortzeko.\n«Proiektu honekin gitarra hartzera bultzatzen nauen grina berreskuratu dut»\nJoseba B. Lenoir ez da geldirik egotekoa. Bakarkako ibilbidea momentuz etetea erabakia bazuen ere, “Bai bagara” dokumentalerako –Zinebin aurkeztu zuten eta hurrengo astean emango dute ETBn– soinu-banda egiteko eskaera jaso zuenean, birritan pentsatu gabe, buru-belarri murgildu zen proiektuan. Ez hori bakarrik: sortu zituen piezek nortasuna zutela sumatu eta abestiak sortu ditu, ñabarduraz betetako atmosfera batera garamatzaten 8 kantu, Lenoir-en zigilua daramaten 8 harribitxi. Erraiak eta Forviden Colors etxeen batuketari esker ikusi du argia, CD eta binilo formatuan.\n«Instro»-ren hirugarren bolumena dakarzu. Nola sortu da proiektua?\nDisko hau enkargu baten ondorioz sortu den zerbait da. Nik duela urte eta piko utzi nion jotzeari nekeagatik eta hainbat arrazoigatik, eta ez nuen deus argitaratzeko asmorik. Rock disko bat prestatu nahi nuen, baina denborarekin eta lasai, agendarik gabe. Baina Larraitz Zuazok “Bai bagara” filmerako musika enkargatu zidan eta horregatik jarri nintzen berriro instrumentalen kontuarekin. Aurretik baditut bertze bi disko instrumental [“Instroak Vol. 1” (autoekoizpena, 2012) eta “Instroak Vol.2” (Gaztelupeko Hotsak, 2013)], baina ez zegoen nire planetan arlo hori berreskuratzea. Printzipioz pelikularako izango zen musika baina, azken emaitza ikusi eta gero, konturatu nintzen hamaika abestiko bilduma bat zegoela bertan, beren kabuz zentzua zuten abesti independenteak, eta erabaki nuen horietako zortzi hartu eta disko itxura ematea.\nAtsedenaldia hartzea erabakia zenuen. Zerk motibatu zaitu proiektu honetan mugiltzera?\nKrisialdi momentu bat pasatzen ari nintzen, ez nuen indarrik aurpegia emateko eta proiektu baten ardura nire gain hartzeko, eta sormen aldetik ere ez nuen aurkitzen biderik, nahiko blokeatuta sentitzen nintzen. Eta proiektu honek lagundu dit aunitz blokeo horretatik irteten. Larraitzek deitu zidanean erakarri ninduen neure burua zineman sartze horrek, aspaldi egin nahi nuen zerbait zen, eta behin lanean hasita konturatu nintzen sormen aldetik desblokeatzen ari nintzela, bat-batean lanean aritzeko inpultso hori banuela. Estudioan sartu eta orduak pasatu zitzaizkidan konturatu gabe, ideia pila bat ateratzen zitzaizkidan. Alde horretatik hagitz pozik nago.\nFilmaren hariari lotuta konposatu behar izan duzu. Zer moduz aritu zara eremu berri horretan?\nLarraitzek deitu eta esan zidanean nigan pentsatu zuela musikarako, ez zidan askoz informazio gehiago eman, baina nik baiezkoa eman nion hasieratik. Kasik zerotik joan naiz ikusten filma nola joan den sortzen eta horrek lagundu dit. Filmaren ideia Iñaki Goirizelaiarena da, road movie antzeko bat: AEBetan zehar bidaiatzen du eta arrakasta lortu duen euskaldun jendearekin elkarrizketak egiten ditu, baina aldi berean galdera aunitz egiten dizkio bere buruari, eta saiatzen da ondorio batzuk ateratzen. Bere bidaia propioa ere bada.\nLarraitzek berak pasa zizkidan lehendabiziko montajeak izan nituen abiapuntu. Berak gida bezala nire aurreko diskoetako musika zatiak erabili zituen, baliagarri ikusten zituen tonuak, koloreak eta erritmoa zuten kantuak. Irudien eta berak aukeratutako musika horien artean aritu naiz.\nLehen «Instroa»-n giro jakin baten bila aritu zinen. Hemen ere hori eskatu zizuten, atmosfera bat sortzea?\nBai, eta emaitza nahiko atmosferikoa izan da, azken finean helburua irudi horien ezaugarriren bat indartzea zelako, erritmo zein kolore aldetik. Baina, edozein modutan, filmerako musika zati laburrak eskatzen zitzaizkidan, eta nik zatitxo horiek hartu ditut aitzakia moduan kantu osoak, mundu oso bat garatzeko. Hasiera batean neure burua inspiratzen laguntzeko, baina gero nortasuna zuten piezak atera zaizkit.\nNortasuna eta ñabardura asko. Atmosfera bat lortu nahi izan baduzu ere, bluesa, folka, rocka… ñabardura ugari duten kantuak dira.\nUste dut nire bakarkako ibilbideko disko guztietan errepikatzen den ezaugarria dela ñabardurena, ez dakit onerako edo txarrerako. Aunitzetan pentsatzen dut gustatuko litzaidakeela kapaz izatea kantuak egiteko elementu supergutxirekin, baina ezin dut. Beti izan naiz hagitz kontziente horretaz eta, gainera, egia da orduak pasa ditudala ñabardura horiek bilatzen; landutako zerbait da, izaten ahal dena, erran bezala, onerako edo txarrerako, bukatu ahal duzulako abestia gehiegi kargatzen.\nAgian erronka bezala planteatu beharko nuke etorkizunean disko bat argitaratzea tresna pare batekin edo bizpahiru elementurekin.\nKasu honetan zenbat instrumentu erabili dituzu? Guk sumatu ditugu teklatua, baxua, perkusioa, sintetizadoreak… eta gitarrak, noski.\nBai, bai, pila bat. Bateriak Felix Buffek grabatuak dira eta gainerako tresnak nik, aipatu dituzunak, elektrikoak zein akustikoak, eta batez ere teklatua. Aurreko diskoetan beti gustatu izan zait teklatua zertxobait sartzea eta, menderatzen dudan tresna ez den arren, asko gustatzen zait soinua eta konponketak egitea teklatuak eskaintzen duen sonoritate guzti horrekin. Sintetizadoreak ere gehien erabili ditudan aldia da eta, gero, soinuarekin pixka bat jolasteko estudio txiki bat jarri nuen martxan urte hasieran, laborategi gisa. Eta jolas horretatik ere badago zerbait diskoan, tresnak jotzeaz batera, tresna horiekin sortutako soinu horiei forma berriak ematen ere saiatu naiz.\nEsperimentazioari bidea irekitzeko sortu duzu estudioa?\nBai. Ez dut neure burua esperimentazioko artista gisa ikusten, baina beti izan dut joera hori, batez ere izan ditudan baliabideak normalean nahiko mugatuak izan direlako, eta eman ahal zidaten aukera zabalena bilatu behar izan diet. Adibidez, mandolina beste tonu batean afinatu eta beste instrumentu baten soinua bilatzen ahalegindu izan naiz.\nEtxean grabatu izan dudanean beti deitu izan diot Gako Beltz estudio mugikorra, eta orain Gako Beltz estudioak badu bere espazio propioa.\nZer ematen dizu estudio profesionaletatik urrundu eta intimotasun horretan grabatzeak?\nHasteko, giro konkretu bat, intimoa eta lasaia, presiorik gabea. Estudioetan, nahiz eta konfiantzazkoak izan, ez zaude zure etxean. Etxean, ez duzu inoren erritmora egokitu behar eta zure jardun produktiboa ona izaten ari denean ez duzu eten beharrik. Eta, noski, estudio profesionalen tarifak saihesten dituzu, ze nik, tamalez, aurrekonturik gabe egiten dut lan beti.\nBakarkako bidea eten bazenuen ere, taldekakoa ez.\nHori da, Izaki Gardenakekin nabil, Maiz-ekin (Miren Narbaiza) grabatu berri dut eta Señor No-rekin ari naiz gitarrista gisa. Eta Gasteizen ere talde berri bat muntatzen ari gara... eta abar.\nEzin geldirik egon.\nEz, eta gainera nire bizimodua musika zela erabaki nuen eta alokairua ordaindu ahal izateko hainbat lan pilatu behar dituzu, bestela ezin zara honetan aritu %100ean.\nZer desberdintasun topatu dituzu taldean aritzetik bakarka aritzera?\nTaldean aritzea erraza eta erosoa da; bakarka ari zarenean erabaki guztiak zuk hartu behar dituzu eta berri onak direnean denontzat dira berri onak, baina ‘marroiak’ zuretzat bakarrik dira, aurre egin behar diozu aurkezten zaizun edozein atakari eta gure ofizio honetan dezentetan egin behar izaten diegu aurre egoera konplikatuei. Orduan, ez baldin bazaude indar handiarekin hagitz konplikatua da.\nBaina, era berean, uste dut musikari ezberdinak daudela eta batzuk jaio direla taldean aritzeko eta bertze batzuk zerbait gehiago bilatzeko. Niri erosoa egiten zait taldeetan aritzea baina, musikan, behar izaten dut berritzen joatea, eta egiten ditudanean hamar kontzertu jarraian kanta berdinak joz aspertu egiten naiz. Erosoa da, baina ez nau asebetetzen. Eta nire bakarkako kontuekin ez zait hori pasatzen; aspertzen hasten banaiz, zerbait berria egiten dut.\nBadakizu zer gertatuko den zure bakarkako ibilbidearekin?\nDisko hau zuzenean aurkeztuko dugu, baina gauza nahiko esklusiboa izango da; bost kontzertuko bira motza izango da, talde formatuan, eta Larraitzek prestatuko ditu ikus-entzunezko batzuk non irudiak musikara egokituko diren. Hori da etorkizun hurbilena. Gero, nire hurrengo diskoa izango dena dut buruan, nahiko argi dut kontzeptua eta kanta batzuk ere baditut, baina ez dakit ze itxura izanen duen.\nInstrumentala izan beharrean, nire hurrengo pausoa izanen da rock hizkerako disko bat sortzea, abestua eta nahiko tonu ilunekoa. Oraindik gehiago joango naiz ertzetara. Horrelako zerbait. Badaezpada ez dizut gehiegi kontatu nahi, ze gero nik neuk ere aldatzen dut iritziz nahiko maiz eta auskalo zer aterako den bukaeran.\nMusika instrumentala ez da belarri guztientzat izaten. Apustu handia da.\nBerez jendeak apenas entzuten du musika, denak joaten dira pelikulak ikustera edo irakurtzera, eta bizi garen abiadura honetan ez baduzu aurkezten begietatik lehendabiziko hamar segundoetan sartzen den zerbait nahiko kondenatua zaude ertzetan geratzera. Niri ere kostatzen zait musika instrumentala entzuten jartzea, esfortzu bat eskatzen dizulako, nahiz badakidan bueltan jasotzen dudanak ez duela preziorik. Edozein modutan, ez da arduratzen nauen zerbait. Badakit inoiz ez dudala eginen masa handientzako musika eta geroz eta argiago dut nire jarduna hagitz konkretua dela. Eta gustura nago.\nBakarkakoari eusteko motibazio bat behar zenuela esanez hasi dugu elkarrizketa. Diskoa amaituta, nola sentitzen zara?\nPozik. Berriro konektatu dut nire orain urte batzuetako buruarekin. Lan handia izan da, momentu batzuetan nekeza eta zaila, baina disfrutatu egin dut eta berreskuratu dut gitarra hartzera bultzatzen nauen grina, estudiora sartzea kasik behar fisiologiko bat izatea, bestela ez dudalako lasai deskantsatzen. Hori berreskuratu dut. Eta niri horrek ematen dit bizitza.\nTaldean aritzea erraza eta erosoa da; bakarka ari zarenean erabaki guztiak zuk hartu behar dituzu eta berri onak direnean denontzat dira berri onak, baina ‘marroiak’ zuretzat bakarrik dira.\nInstrumentala izan beharrean, nire hurrengo pausoa rock hizkerako disko bat sortzea izanen da, abestua eta nahiko tonu ilunekoa. Oraindik gehiago joango naiz ertzetara. Horrelako zerbait.


Erandioko HAPO-a - Estudio K\nHiritarren Parte-Hartzea, Eraikuntzen Inbentarioa\nErandioko HAPOaren Erredakzio Lehiaketarako proposamenak, eraikitako etxebizitza eta industrial ondarearen berrikuntza eta birgaitzearen alde egiten du, bizitegi-eskaintza handituz eta lurzoru-kontsumoaren beharra txikiagotuz. Hartarako, hiri eremuan Eraikuntzen Inbentarioa lantzea proposatzen da.\nNukleoen arteko komunikazioak bultzatuko dituzten ekintzak planteatzen ditu ere, bereziki motorizatuak ez direnak edo, izatekotan, garraio publikoan oinarrituak. Honek existitzen diren ekipamenduen kudeaketa eta erabileraren hobetzea ahalbidetuko luke.\nBestalde, Hiri Inklusiboaren Mapa lantzea proposatzen da genero eta higikortasun ikuspuntutik metodologia parte hartzaile eta malguaren bitartez.


CIMASUBk bere bi hamarkadak ospatuko ditu EIBARREN | CIMASUB - Ciclo Internacional de Cine Submarino de Donostia – San Sebastián\n20 ediziok bermatzen dute EIBARko gure lehiaketaren arrakasta. Gaur goizean aurkeztu da EIBAReko CIMASUB 2021 txapelketa, Eibar kirol klubean. Alberto Albístegui ingurumeneko zinegotzia, David Sánchez Itsaspeko Zinemaren Nazioarteko Zikloko zuzendaria, Iñaki Osoro kirol-klubeko presidentea eta Javier Escudero eta Arrate Eraso urpeko jardueren batzordeko arduradunak izan dira abenduko lehen astean egingo diren jarduera guztiak aurkezteko arduradunak.\n"Itsasoarekiko maitasuna ahal denean" eslogana da EIBARko Itsaspeko Zinemaren Nazioarteko Zikloaren 20. edizioa aurkezten duena. Astean zehar hainbat ekitaldi egingo dira, betiere sarrera doakoa izango da edukiera bete arte. 1, 2 eta 3an, aurtengo edizioan aurkeztu diren film labur eta dokumental onenak proiektatuko dira COLISEO ANTZOKIAn, 19: 00etan. Abenduaren 1ean ikastetxeentzako Txikizikloa ospatuko da, abenduaren 4an Txikizikloa familian ospatuko da 10: 00etan COLISEO ANTZOKIAn. Eta abenduaren 5etik 19ra UNTZAGA erretiratuen etxean egongo den argazki erakusketa.\nDena prest CIMASUBren beste edizio handi batez gozatzeko. Lehiaketa honek bere ospea irabazi du, grina, borondatea, talentua eta Itsasoarekiko maitasun amaigabea biltzeko berezko gaitasunagatik. Film laburren intentsitateak eragin handia du ikuslearengan, bai irudiengatik, bai transmititzen diguten mezuarengatik. Filmatzen zailak diren irudiak, askotan ezezagunak diren espezieekin, batzuetan bakarrik, CIMASUB kasu, pantaila handian goza daitezkeenak, eta bideografo onenek bakarrik erakusten dituztenak, ur azpian ematen dituzten ordu ugariei esker. Gaur egun barneratzen zailak diren egoerak, krudelak direlako eta itsasoari tratu txarrak ematean gizakiak erakusten duen jarreragatik. Urpeko kamerako profesionalen lanak aurkezteak dakarren erakargarritasunari esker, lehen mailako estreinaldiak ikusi ahal izango ditugu pantailan, Donostiako Itsaspeko Zinemaren Nazioarteko Zikloa bezalako lehiaketa txalotuan.\nProiekzioak Coliseo Antzokian\nAbenduaren 1, 2 eta 3ko emanaldietan 27 film labur eta 3 dokumental izango dira guztira. Iraganera bidaia bat egingo dugu gure funtsen egoeraren ezberdintasuna ezagutzeko, gaur eta duela 50 urte. Kantauri itsasorik basatiena eta Kanariar Uharteetako mantelinen babeslekua ezagutuko ditugu. Eta gainera, Mediterraneoko hondorik ikusgarrienak gozatuko ditugu, eta Indonesiako uretan murgilduko gara.\nLehiaketara aurkeztutako argazki onenen erakusketa zabalik egongo da. 300 argazki baino gehiago aurkeztu dira, eta horietatik 24 dira deigarrienak. Erakusketa zabalik egongo da, UNTZAGA erretiratuen etxean, abenduaren 5etik 19ra. Argazki hauek munduko itsaspeko hondoetan zehar eramango gaituzte eta espezie bitxi eta deigarrienak erakutsiko dizkigute.\nGure helburua argazki onenen erakusketa urte osoan zehar ahalik eta egun gehienetan eta ahalik eta leku gehienetan zabalik izatea da. Urtero gora egiten du lehiaketara aurkeztutako argazkien kopuruak, munduko txoko guztietatik iritsitako hirurehun argazkiak gaindituz. Argentina, Kanada, Mexiko, Belgika, Frantzia, Bulgaria, Txekiar Errepublika, Italia, Alemania, Ukraina, Serbia eta abarren argazkiak ditugu.\nTxikizikloa familian, Coliseo Antzokian\nAbenduaren 4an, larunbatean, 10: 00etan Coliseo Antzokian. Sarrera doakoa izango da lekua bete arte.\nEkitaldi honen helburua familia kontzientziatzea da, guztion esku dagoela, aldaketa klimatikoa arintzen laguntzea eta gure itsaso eta ozeanoak salbatzea. Horretarako, egungo egoeraren arazoa eta konponbideak azalduko ditugu. Hezkuntza da irtenbidea. Ezagutzen ez dena ez da maite; horregatik, ahalegin guztia egiten dugu txikienengana iristeko.\nTXIKIZICLO SUBMARINOA urdinaren zale berrien parekoa da, eta horiek lotura suntsiezina sortuko dute beren planeta urdinarekin, eta itsas biodibertsitatearen zuzeneko enbaxadore berriak izango dira, itsasoaren oreka berreskuratzeko kontzientzia berria bultzatuko dutenak.\nTXIKICICLO SUBMARINO hau Real Sociedad Fundazioak bultzatu nahi duen ekimena da, lan egiten duen balioen prestakuntzan lotzen baita, kasu honetan, itsasoarekiko eta ingurumenarekiko errespetua sustatuz.\nProiekzioak eta hitzaldiak,\nKlima-aldaketaren arazoari buruzko hitzaldia, eta, batez ere, hain egoera larria konpontzeko eskura ditugun konponbideei buruzkoa. Hori guztia itsas eta urpeko munduko profesionalek erakutsita.\nAbenduaren 1ean 10: 00etan Coliseo Antzokian. 10 eta 12 urte bitarteko haurrentzat, Lehen Hezkuntzako 5. eta 6. mailakoentzat.\nLehiaketako zutabe garrantzitsu bat TXIKIZICLO SUBMARINO da haurrentzat, eta ondare zaila utziko diegu. Zalantzarik gabe, azken itxaropena dira, eta sentiberatasun-aldaketaren eragile izango dira. Itsaspeko mundu liluragarri eta zoragarri hau ezagutu ahal izango duzue.\nAldez aurretik, material didaktikoa eman zaie parte hartzen duten ikastetxeei, beren klaseetan aldez aurreko lan bat egin dezaten ekitaldira joan aurretik. Proposamen oso zehatz bat eman zaie irakasleei, garatu beharreko jarduerak eta orientabide metodologikoak jasotzen dituena, ikus-entzunezko materialarekin lagunduta. Proposamen hori ikasgelan garatu ahal izango dute.\n2022/04/20 0 iruzkin\nCIMASUB azokaren bederatzigarren edizioa ERRENTERIAN maiatzean


Galdakaoko jaietako erasoa deitoratzen dugu - EGK Galdakaoko jaietako erasoa deitoratzen dugu - EGK\nGaldakaoko jaietako erasoa deitoratzen dugu\nAtzo goizeko 5ak aldera Galdakaoko txosnagunean 22 urtetako emakume bat erasotu izan zen. Lau gizonezko ukituak egin zizkioten eta berak erantzuterakoan, mugikorra indarrez kentzen saiatu ziren. Eraso honi erantzun kolektiboa emateko, atzo bertan egon zen elkarretaratzea Galdakaoko txosnagunean arratsaldeko zortzietan.\nHau esanda, lehenik eta behin, EGK-k Galdakaoko emakume erasotuari bere elkartasuna adierazi nahi dio. Hala nola, salaketa egiteko emakumearen ausardia txalotu nahi du.


San Inazio Abesbatzan eta Donostiako Orfeoian jasotako musika ikasgaiek zuzendaritza mundua ezagutarazi ninduten. Orkestra handiak eta ahots bakarlari garrantzitsuenak entzuteko aukera zirraragarria izan zen, zeinuaren bidez musika zoragarri hori adierazteko grina piztuz. San Inazio Abesbatzan kantatzea eta zuzentzea elkar banatu nuen denbora batez eta geroago “Aita Garayoa” helduen abesbatzan egunero zuzentzeko aukera izan nuen. Vivaldiren “Gloria” edota Guridiren “El Caserio” zartzuelaren muntaia ikaragarrizko erronkak izan ziren abesbatzarentzat eta emaitzaz oso pozik nago. Lidergoa eta behar den psikologia funtsezkoak izan ziren, 17 urteko gaztetxo batek 50 urte bataz beste duen ahots talde bat zuzentzeak dakarzkien zailtasunak serioak baitira. Asko ikasi nuen esperientzia horretaz, abeslari bakoitzaren iritziak amankomunean jarriz eta denok bide berberean aurrera abiatuz.\nMusikenen Enrique Garcia Asensio maisua ezagutzeak teknika esparrua sakontzea ekarri zuen. Nahiz eta musikalitatean arazorik ez nabaritu, teknika kontuetan lan zorrotzagoa egin behar nuen eta horretarako Garcia Asensio maisu ona izan zen. Besoaren zeinuaren bitartez musikak adierazten zuena fidagarritasun osoz igorri nahi izan nuen musikariei, eta ez da ariketa zaila ez! Laster iritsi zen hainbeste miresten nuen debuta…\nDonostiako “Sasibill” Elkarte Lirikoari esker Federico Chuecaren “La Gran Via” zartzuela osotasunean zuzendu nuen lehen aldiz hiriko Viktoria Eugenia antzokian. Hortik aurrera zartzuela gehiago gidatzeko aukera izan nuen, ahotsak orkestrarekin orekatzen, eszenatokiko zulotik egiten den lana interesgarria izanik. Entsegu bakoitza aurrerapausu bat izan da egunetik egunera ikasitakoa praktikan jartzeko ikasbiderik onena izan arte.\n“…“Sasibill” Elkarte Lirikoari eskerrik beroena batez ere bere gidari den Josean Garciari…”\n…”Manu Gallardori esker bereziak “Ozenki”ko opera lanak zuzentzeko nigan apustua egiteagatik”…


HH 3.1 materiaren aurkezpena by HUHEZI - issuu\nHaur Hezkuntza 2012-2013 ikasturtea Urte osokoa 6 kreditu Iraupena: irailaren 18tik maiatzaren 28ra Ordutegia: gabonak aurretik: astr. 8:00-10:15 gabonak ondoren: astz. 10:45-13:00\nIdurre Alonso ialonso@mondragon.edu Bulegoa: N 2.9\nMariam bilbatua mbilbatua@mondragon.edu Bulegoa: N 2.9\nDiego Egizabal degizabal@mondragon.edu Bulegoa: N 2.3\nHaurrek idatzizko hizkuntza nola ikasten duten ulertzea, eta ikaskuntza prozesuaren arabera haurren ekoizpenak aztertzeko gai izatea. Idatzizko hizkuntzaren irakaste prozesua antolatzeko ikuspegi desberdinak ezagutzea, eta gelako jardueretan duten eragina identifikatzea. Irakurketa eta idazketa lantzeko sekuentzia didaktikok elaboratzeko gai izatea. Haur literaturaren autore eta korronte nabarmenenak ezagutzea. Ikasgelan liburutegia antolatzeko oinarrizko irizpideak ezagutzea. Irakurketarako eta idazketarako animazio estrategiak ezagutzea.\nLehen aipatu ditugun helburuak lortzearren, askotariko jarduerak egingo dira:  Ikerketen emaitzak jasotzen dituzten liburuak edo eta \nartikuluak irakurri. Banaka zein talde txikietan (hirunaka), askotariko prozesu gogoetatsuak abiatu ikaste-irakaste prozesuaren alderdi desberdinak identifikatu, ezaugarritu, besteekin alderatu, eta denon artean ezagutza berriak eraikitzeko. Esperientzia praktikoak ezagutu. Sekuentzia Didaktikoak elaboratu. Ikasgelako liburutegia diseinatu.\nUNITATEA Aurkezpena 1.unitatea: Zer da irakurtzea eta idaztea? 2.unitatea: Nola ematen da hizkuntza idatziaren jabekuntza? Eta zailtasunak 3.unitatea: Hizkuntza idatziaren curriculuma HHn eta Ikastetxeko Hezkuntza Proiektua 4.unitatea: Idatzizko testu generoak 5.unitatea: HHn hizkuntza idatzia lantzeko ikuspegia, metodoak, jarduerak eta materialak. 6.unitatea: Literatura eta kontaketa (pello a単orgarekin) 7.unitatea: Ahozko elkarrekintza hizkuntza idatzia ikas-irakasteko; eta bere diseinua SDan . Praktikaldirako behaketa lanaren eta txostenaren aurkezpena PRAKTIKALDIA\nEGUNAK (T1, T2, T3) Irailak 18, 25 Irailak 25, urriak 9 Urriak 16 Urriak 23 Urriak 30 Azaroak 6, 13, 20, 27 Abenduak 4, 11 Abenduak 18 Urt. 11- ots. 15\n8. Unitatea: Nola irakatsi hizkuntza idatzia HHn? (marko orokorraren errepasoa eta sakontzea) *Testu Generoetan oinarritutako SD *SD ebaluatzeko errubrika *Metodoak, materialak, jarduerak *Irakasleen profila hizkuntza idatzia irakasterakoan *Denboralizazioa *Espazioaren banaketa *Ahozko elkarrekintza UDABERRIKO OPORRAK\nEGUNAK (T1, T2, T3)\nOtsailak 20, 27, martxoak 6, 13, 20\nMar. 23- api. 7\nSD egiteko lan autonomoa\nSDen ahozko aurkezpena\nPraktikaldien txostena (banaka)\nKalifikatuko diren jarduerak (banaka)\nSekuentzia Didaktikoa (hirunaka)\nSekuentzia Didaktikoaren ahozko aurkezpena (hirunaka)\n*Notaren media egin ahal izateko, ekoizpen guztietan gutxienez 5 bat atera behar da. *Asistentzia derrigorrezkoa da (saio presentzialen %80) *Kalifikatuko diren jarduera guztiek eginda eta igota egon beharko dute.\nLaguntzaugaridaudehizkuntzaalderdiakzaintzekozuenlanetan: *Unibertsitateko lanak egiteko oinarrizko gida. *www.hiztegia.net (askotariko hiztegiak: orokorrak, sinonimoak, entziklopedikoak, terminologikoak). *Zuzentzaile automatikoak officerako. *Euskaltzaindiaren <jagonet> euskal gramatikaren inguruko kontsultak egiteko.\nERDIPURDI Uler daiteke GAIZKI Ez da ulertzen\nERDIPURDI Landutako gaiak azaletik jasotzen dira\n*Eskatutakoa egin da *Gaia lantzen da *Aipamenak justifikatuta *Aipu biblgr. gutxi eta eskas adieraziak\n*Eskatutakoa egin da *Gaia lantzen da baina aipamenak justifikatu gabe\nZuzen ONDO Ulertzen da\nONDO Eskatu den lana egin du Landutako gaiak egoki ageri dira Aipu bibliografiko ugari eta ondo adieraziak\nAkats oso larriak\n*Eskatutakoa egin da *Gaia lantzen da *Aipamenak justifikatuak *Aipu biblgr. ugari eta ongi adieraziak\nGAIZKI Landutako gaiak ez dira behar bezala jasotzen *Ez da egin eskatu den lana *Gaia ez dago ondo jasota *Aipamen okerrak edo lekuz kanpokoak 4\nHH 3.1 materiaren aurkezpena


Kontadores gazte zentroa - Hirugarren urtez antolatu du Donostiako Udalak MartxUp! ekimena\nHirugarren urtez antolatu du Donostiako Udalak MartxUp! ekimena\n18 eta 30 urte bitarteko Donostiako gazteen ideia, erronka eta proiektuak bultzatu eta martxan jartzeko ekimena da MartxUp!. Horretarako, gazteekin, euren proiektuak martxan jartzen laguntzeko prestakuntza eta dinamizazioa landuko dira. MTA-Mondragon Team Academy-ko kideak arduratuko dira proiektu bakoitzarentzat beharrezko formazioa eta laguntza eskaintzeaz.\nDonostia Gazteriak etorkizun eraberritu eta eraldatzaileagoa lortu nahi du, gazteekin batera, gazteekin elkarlanean. Horretarako, auzo guztietako ideiak, erronkak eta ametsak entzun nahi ditu eta horiek martxan jarri. Gazteria sailak sormenerako, autoenplegurako eta herrigintzarako erronkatan lagundu eta baliabideak eskainiko ditu.\nAurtengo edizioan formazioek eta tutoretzei garrantzi handiagoa emango zaie. Aukeratutako proiektuek lau formazio saio jasoko dituzte, eta esperientzia ahalik eta gehien aprobetxatzeko modu irekian antolatuko dira. Hilabetean behin izango dira, eta saio batetik bestera, gazteek tutoretza prestakuntzak izango dituzte.\nLau formakuntzak proiektu bat osatzeko baliagarriak izango dira, edozein dela ere proiektua aurkitzen den fasea. Hauek izango dira urritik abendura, hilean behin, egingo diren saioak:\nIDEIATIK PROIEKTURA: askotan egitasmo bat martxan jartzeko ideiak nahastu egiten zaizkigu, edo oso orokorra edo sobera konkretuak izateraino. Saio honetan ideiak zehazteko eta garatzeko teknika lagungarriak eskainiko dira.\nDESIGN THINKING: Amerikako Estatu Batuetan jaiotako metodologia honen bitartez erabiltzaileen esperientziaren arabera produktuak modu sortzailean prototipatzen ikasiko da.\nCANVAS: negozio eredu ezberdin bakoitzerako arreta jarri beharreko puntu ezberdinak aztertuko dira, eta norbere proiektuan aplikatuko dira.\nPITCHING: azkenik, proiektu bat ondo aurkezteko gakoak landuko dira.\nJatorriari dagokionez, taldekideetako bat, gutxienez, donostiarra izan behar da. Parte-hartzaileen rolari dagokionez, jarrera aktibo, parte-hartzailea, eraikitzailea, parekidea eta euskararen aldekoa izatea ezaugarri garrantzitsuak izango dira.\nJarduera eremua askea eta anitza izango da, proiektu orok izango dute sarbidea, beti ere, genero, arraza eta bestelakoekiko baztertzailea ez bada, eta proiektuek ez badituzte indarkeria, bazterketa eta antzeko jarrerak bultzatzen.\nProiektuek bi ezaugarri bete beharko dituzte: hein handienean Donostian izango dute garapen eremua eta Donostia edo hiritarren onurarako zuzenduak izango dira.\nMartxUp!-eko bigarren edizioan hiru proiektuk jaso zuten formakuntza : Barrexerka, Kalea(n) Bizi eta Mamarru. Lehenengo biak martxan jarri direnez, dirulaguntza ere jaso dute.\nHalaber, bestelako laguntza eman die Donostiako Udalak; besteak beste, Donostiako Gazteen Antzerki Topaketaren 31. edizioan parte hartu du Barrexerkak eta 2019ko Olatu Talkan Kalea(n) Bizik.\nHauek dira iazko hiru proiektuak:\nKALEA(n) BIZI. Hiritarrontzat hobeto egokituko diren espazioak lortzeko helburuarekin sortu da. Donostian topatu daitezkeen espazio publiko ezberdinak eraldatu nahi ditu, leku hauek aktibatuaz edota espazio berriak sortuaz, ideia fresko eta parte hartzaileekin.\nBARREXERKA. Gazteentzako produktu audiobisual gutxi dago euskaraz; zein hobeto gazteak baino hutsune hori betetzeko? Galdera hori erantzunez sortzen da Barrexerka proiektua; esketxak eta zuzenekoak nahasten dituen proiektua da eta dagoeneko Donostian oihartzuna sortu du.,\nMARMARRU. "Marmarru" terminoa Marmar egitetik dator. Gaur egun bizi dugun egoera sozial eta ekonomikoaren baitan jaiotzen den marka da. Helburua umorea, euskara eta ekologia erabiliaz gizartean kontzientzia sortzea da. Hala, honetarako poltsa bat erabiliko litzateke. Poltsa hori merkatu eta azoketan banatu eta horren erabilerarekin plastikoak murriztuko lirateke eta euskara bultzatu.\nNola eman daiteke izena?\nIzena emateko www.martxup.eus web orrian den eranskina bete behar da eta MartxUp!-eko kideak jarriko dira zuzenean harremanetan; izan ere, proiektua aurkeztu behar den arren, definizio maila ezberdinak izan ditzake eta horretan ere laguntza eskainiko du MartxUp!-ek. Ekainaren 30ean itxiko da izena emateko epea.


Ainhize Barrainkua eta Amaia Aldai: emakumezkoen kiroleko bi erreferente, helburu berarekin - Ba da beste modu bat | Laboral Kutxa Blog\nAinhize Barrainkua eta Amaia Aldai: emakumezkoen kiroleko bi erreferente, helburu berarekin\nEmakumea pixkanaka sartzen ari da kirolaren munduan, eta horren adibide dira Amaia Aldai pilotaria eta Ainhize Barrainkua txirrindularia, 20 eta 23 urterekin, hurrenez hurren. Kirol masiboetan gero eta emakume gehiago ikusten bada ere, beste modalitate batzuetan presentzia hori urria da oraindik. Gazteak diren arren, biek ala biek hurbiletik ezagutzen dute emakumeek frontoietan zein errepideetan pairatzen duten desparekotasun-egoera. Aldeak ezabatzeko, emakumezkoen kirolari agerikotasun handiagoa eman behar zaiola deritzote.\nLaguntza eta erreferenteak, emakumezkoen kirolean hasteko bi gako\nTxikitatik dira oso kirolzale, eta familiaren eta inguruko beste pertsona batzuren laguntzari esker ekin zioten kirol-ibilbideari. Txirrindulariaren kasuan, aitaren eskutik zaletu zen, 12 urte zituela lasterketa-bizikleta oparitu zionean. Amaiak, berriz, futbola utzi eta txikitako pilota-zaletasunari heldu zion berriro ere Imanol Agirre pilotariak konbentzituta.«Kirola maite dut, eta ez nuen zalantzarik izan jokatzen hasteko. Oso erraz ekin nion berriro frontoian jokatzeari, familiak eta pilota-munduan ezagutu nituen pertsonek asko lagundu nindutelako, batez ere Iker Amarikak; beti animatu nau berriro ez uzteko», azaldu du, LABORAL Kutxa – Emakume Master Cup txapelketaren antolatzailea aipatuta.\nEmakume kirolariak izan dituzte erreferente oso gaztetatik: Ainhizek Lizzie Deignan izan zuen inspirazio-iturri, 2015ean munduko txapeldun errepideko txirrindularitzan eta 2009an munduko txapeldun pistako taldekako jazarpenean. Amaiak futbolean aurkitu zuen lehenengo erreferentea, baina pilotalekuetara jauzi egin zuenean segituan jo zuen begiz Olatz Arrizabalaga txapeldun gernikarra.«Nire taldeko futbolari bat nuen erreferentetzat, baina pilotan hasi nintzenean begiz jo nuen Olatz Arrizabalaga, haren estiloagatik, haren jokoa bestelakoa delako, erasokorragoa eta biziagoa», dio Emakume Master Cup txapelketako azken edizioan berarekin batera irabazle izan zen pilotariari buruz.\nEmakumezkoen kirolaren eta gizonezkoenaren arteko diferentziei dagokienez, Ainhizek eta Amaiak antzera nabaritzen dituzte genero-desparekotasunak. Horiek behin betiko desagerrarazteko, emakumezkoen kirolari agerikotasun handiagoa ematearen alde daude. Txirrindulariak ziurtatu du oraindik ere desparekotasunak daudela «bai errepidean eta bai lehiaketen dinamiketan», eta errepideetan «jarrera paternalistak» ikusten direla.\nIldo beretik mintzatu da Amaia. Haren esanetan, emakumeak pilotan jokatzen ikustean «harritzen» denik ere bada gaur egun, baina denborarekin neskek erakutsi dute gaitasuna badutela kirol horretan aritzeko. Horregatik, emakumezkoen pilota-jokoari agerikotasuna eman zaiola nabarmendu du, eta, horretarako, «txapelketa jarraitu bat» eta antzeko ekimenak baliagarriak direla, asteburu guztietan lehiaketaren erritmoari eusteko aukera ematen baitute. «Horixe da emakumeen pilota-jokoaren eta gizonezkoenaren artean nabari dudan diferentzia bakarra, eta denborarekin eta pazientziarekin txapelketa jarraitu bat lortuko dugula uste dut», gaineratu du.\nEmakumezkoen kirolaren etorkizuna agerikotasuna areagotzearen menpe dago\nEtorkizunera begira, horrelako egoerak zuzentzeko, Ainhizek funtsezkotzat jotzen du txirrindularitzaren munduan «emakume erreferenteak» egotea goi-mailako lehiaketetan, «errepidean euren tokia hartuko duten emakumeak», eta, jakina, «hori guztia komunikabideen bidez agerian jartzea».\nPilotaren kasuan, lehenik eta behin «estereotipoak» baztertu behar direla deritzo Amaiak, eta, horrekin batera, emakumeek kirol horretan duten partaidetza handitu. Horretarako, emakumeen pilota-jokoak agerikotasun handiagoa behar duela uste du, eta mutilentzako kirola dela dioen ideiari aurre egin behar zaiola.\nEtorkizunean, LABORAL Kutxa – Euskadi edo antzeko «UCI talde baten eskakizunei erantzuteko maila egokia» izan nahiko luke, eta, aldi berean, kirola bateragarri egin mundu akademikoarekin eta ikerkuntzarekin. Amaiak helburu gehigarri bat aipatu du: «Gustatuko litzaidake nire lana baliagarria izatea atzetik datozen neskek kirol honetan etorkizuna dagoela ikus dezaten, ez diotela jokatzeari utzi behar neska izateagatik, aurrera egiteko aukera badagoela, gero eta gehiago».